Die Sand-botvisse (Paralichthyidae) is 'n vis-familie van die orde Pleuronectiformes. Daar is sestien genera met 185 spesies in die familie. Drie van die spesies kom aan die Suid-Afrikaanse kus voor. Die familie se lywe is uiters plat en ovaalvormig met beide oë aan die linkerkant van die kop. Partykeer is die oë aan die regterkant van die kop. Die familie word 14 – 44 cm groot en is bodembewoners. Die volgende genus en gepaardgaande spesies kom aan die Suid-Afrikaanse kus voor: Pseudorhombus Pseudorhombus arsius -Groottand-botvis Pseudorhombus elevatus Pseudorhombus natalensis Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7


Rhenoy is ’n nedersetting in die munisipaliteit West Betuwe in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Noetzie is 'n strandoordjie net ten ooste van Knysna. 'n Kenmerk daarvan is die aantal strandhuise in 'n boustyl wat kastele naboots. Dit lê tussen die Pezula-gholfbaan en die Sinclair-natuurreservaat. Vanaf die N2-hoofweg lei 'n pad vir 5 km suid tot by 'n parkeerterrein op die rand. Van daar lei steil trappe en 'n voetpad na die lagune, strand en visvangplekke. Weens die moeilike bereikbaarheid word die strand nooit oorstroom met besoekers nie. Die kasteelagtige vakansiehuise se geskiedenis strek terug tot 1913 toe H S Henderson enkele erwe langs die strand gekoop het. Die eerste strandhuis is in 1932 voltooi en het 'n watertoring in die styl van 'n burgtoring ingesluit wat die gebou baie op 'n kasteel laat lyk het. So is later ook kantele bygevoeg. Aangrensende strandhuise is in dieselfde styl ontwerp. Die kompleks word oorheers deur Pezula, 'n strandhuis met 'n indrukwekkende hoektoring. Sy naam is afgelei van die Shona-term vir "hoog bowe". Pezula het enkele jare lank as vakansiehuis vir Garfield Todd, 'n gewese eerste minister van Rhodesië, gedien, maar is in 1970 weer deur die vorige eienaars, die Henderson-familie, teruggekoop.


Spitsbergen is die grootste eiland van die Noorse eilandgroep Svalbard met 'n oppervlakte van 39 044 km² en 'n bevolking van 2 698. Dit is ook die grootste eiland van Noorweë, die wêreld se 36ste grootste eiland en die enigste een van die argipel, wat permanent bewoon is. Die eiland vorm die westelike deel van die argipel en grens aan die Arktiese Oseaan in die noorde, aan die Groenlandsee in die weste en aan die Noorse See in die suide. Totdat die Spitsbergenverdrag in 1920 onderteken is, is die hele argipel in Noors Spitsbergen of Westspitsbergen genoem en sedertdien is die amptelike naam daarvan Svalbard. Die hoofstad en grootste stad is Longyearbyen en die hoogste bergspits is die Newtontoppen met 'n hoogte van 1 1713 m. Barentsburg (Russiese mynbou- en toerisme-nedersetting) Grumant (verlate mynbou-nedersetting) Longyearbyen (hoofstad) Ny-Ålesund (navorsingstasie) Ny-London (verlaat) Pyramiden (verlaat na 1998) Smeerenburg (op die aflandige Amsterdam-eiland, verlaat na 1660) Svea (mynbou-stasie) Wikimedia Commons het meer media in die kategorie Spitsbergen. (en) "Populasie in die nedersettings. Svalbard".


Gøttrup is ’n plek in die Deense Noord-Jutlandstreek in die Jammerburgt-munisipaliteit. Dit het 981 inwoners (2008). Hierdie artikel is ’n saadjie. Voel vry om Wikipedia te help deur dit uit te brei.


Die Slangetjie (Halidesmus scapularis) is 'n vis wat endemies is aan Suid-Afrika en kom voor van Valsbaai tot by Park Rynie. In Engels staan die vis bekend as die Snakelet. Die vis is lank en het drie lengtelyne. Die dorsale en anale vinne is lank en die bekkenvinne is klein. Die kop en lyf is bruin en daar is 'n donker oogvormige kol bokant die operkulum. Die vis word tot 20 cm lank. Die vis leef in vlak water tot op dieptes van 16 m en kom volop voor in riviermondings en getypoele. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 http://fishbase.org/summary/Halidesmus-scapularis.html Hierdie artikel is ’n saadjie. Voel vry om Wikipedia te help deur dit uit te brei.


Die Natalse lipvis (Anchichoerops natalensis) is 'n vis wat endemies is aan Suid-Afrika en voorkom van Tongaat tot by die Groot-Keirivier. In Engels staan die vis bekend as die Natal wrasse. Die vis het 'n langwerpige lyf en is ietwat plat. Die vis is rooi met geel tot oranje of oranje-geel of bruin kolletjies op die lyf. Daar mag ook donker vertikale strepe op die lyf wees en die lippe is dik. Die vis word tot 75 cm lank en weeg dan 16 kg. Daar is 'n sylyn aanwesig. Die vis leef op rotsriwwe in water wat 10 – 55 m diep is en vreet sponse, krappe en kreef. Dit is 'n beskermde spesie. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 BioLib Fishbase: Anchichoerops natalensis Hierdie artikel is ’n saadjie. Voel vry om Wikipedia te help deur dit uit te brei.


Die Sint Matthéüskerk (Deens: Sankt Matthæus Kirke) is die oudste en grootste kerk in die Vesterbrodistrik van Kopenhagen, Denemarke. Die sloping van Kopenhagen se vestingwerke was 'n lang en uitgerekte proses. Toe 'n wet in 1868 uiteindelik die eienaarskap van die vesting laat vaar en die versperrings in die gebied net buite hierdie strukture ophef, het nuwe woonbuurtdistrikte buitekant die vier voormalige stadspoorte, wat in 1868–1869 gesloop is, verrys. Dit was ook die geval met Vesterbro buite die voormalige Westelike Stadspoort wat in 'n stampvol en arm werkersklas woonbuurt ontwikkel het. Die Sint Matthéüskerk is tussen 1879 en 1880 aangebou; die eerste kerk in die daardie gebied. Op daardie tydstip het die gemeente ongeveer 2 000 lidmate gehad. Die argitek was Ludvig Fenger, wat ’n rukkie voor die tyd die Sint Jakobskerk in Østerbro voltooi het. Tot in die middel van die 1890’s was die Sint Matthéüskerk die enigste kerk in Vesterbro. Teen die aanvang van die 20ste eeu het die bevolking tot ongeveer 7 000 vermeerder. Nes baie ander Deense geboue uit die betrokke tyd, is die Sint Matthéüskerk deur die Noord-Italiaanse Romaanse baksteenargitektuur geïnspireer.


Die Eichsfeld [ˈaɪksfɛlt] is 'n historiese landskap in die noordooste van die Duitse deelstaat Nedersakse, die noordweste van Thüringen en die noordooste van Hesse tussen die Harz-bergreeks en die Werra-rivier. Die grootste nedersettings in die Eichsfeld is die stede Dingelstädt, Duderstadt, die herstellingsoord Heiligenstadt en Leinefelde-Worbis asook die dorp Gieboldehausen. Die administratiewe distrik Eichsfeld het sy naam aan die landskap ontleen, alhoewel net 'n deel van die nedersettings in die historiese Eichsfeld binne die distriksgrense geleë is en ook dele van ander landskappe by dié distrik ingesluit is. Die Eichsfeld het as deel van die Vorsbisdom Mainz eeue lank soos 'n eiland te midde van 'n merendeels Protestantse gebied geleë. Die sogenaamde Mainzer Rad as deel van die plaaslike wapen verwys nog steeds na hierdie politieke en godsdienstige status wat 'n besondere karakter aan die landskap gegee het. So het die Eichsfeld ook ná die Reformasie Rooms-Katoliek gebly en het sy identiteit in die gemeenskaplike geloof en tradisies gevind. Die kerklike lewe is ook nie deur die politieke ontwikkeling ná die Tweede Wêreldoorlog geraak nie toe groot dele van die Eichsfeld deel uitgemaak het van die Duitse Demokratiese Republiek (DDR).


Sir George Pomeroy Colley (1 November 1835 – 27 Februarie 1881) was 'n Britse soldaat en Goewerneur van Natal. Hy het tydens die Eerste Anglo-Boereoorlog teen ’n Boeremag onder kmdt.genl. Piet Joubert in die Slag van Amajuba gesneuwel. Die dorp Pomeroy in KwaZulu-Natal is na hom vernoem. George Pomeroy Colley is op 1 November 1835 van Ierse ouers gebore. Hy sluit in 1852 as 'n vaandrig by die leër aan en word later na die Kaap gestuur. Hier word hy as 'n landdros aan die grens gestasioneer. Hy doen ook karterings- en opmetingswerk vir die leër. Hy besoek Natal en die Transvaal vir die tweede keer in 1875. Hy word stafhoof onder lord Chelmsford in 1979 met die uitbreek van die Anglo-Zoeloe-oorlog en generaal-majoor in 1880. In dieselfde jaar word hy Goewerneur van Natal en moet hy die Boere-inval uit Transvaal na die uitbreek van die Eerste Vryheidsoorlog trotseer. Hy ondervind 'n reeks terugslae en word tydens die Slag van Laingsnek in Januarie 1881 verslaan. Om te vergoed vir die terugslag beset hy die kruin van die koppie Amajuba.


Gwanda is 'n dorp in suidwestelike Zimbabwe. Die dorp is in 1900 gestig en is die huidige hoofstad van die provinsie van Matabeleland-Suid. Hierdie artikel is ’n saadjie. Voel vry om Wikipedia te help deur dit uit te brei.


Die Kolstert-coris (Coris caudimacula) is 'n vis wat voorkom in die Indiese Oseaan, die Rooisee en aan die ooskus van Afrika vanaf Oman tot by Oos-Londen. Die onvolwasse vissies is al opgemerk in Mosselbaai. In Engels staan die vis bekend as die Spot-tail coris. Die vis het 'n dun lyf met 'n lang dorsale vin. Die stertvin is bolrond en die sylyn is aaneenlopend. Die kleure van die vis wissel maar hulle het altyd 'n donker kol (rooi of swart) op die stertvin se basis, een op die bopunt van die operkulum en een op die voorste membraan van die dorsale vin. Die vis word tot 20 cm groot. Die vis leef in koraal en rotsriwwe in water wat 2 – 32 m diep is. Hulle vreet skaaldiere, slakke, wurms en seesterretjies. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 The Taxonomicon http://fishbase.org/summary/Coris-caudimacula.html Hierdie artikel is ’n saadjie. Voel vry om Wikipedia te help deur dit uit te brei.


Die Prentlipvis (Halichoeres nebulosus) is 'n vis wat voorkom in die Indiese-Pasifiese area, die Rooisee en aan die ooskus van Afrika vanaf Oman tot by Algoabaai in Suid-Afrika. In Engels staan die vis bekend as die Picture wrasse. Die vis se lyf is reghoekig en dun met 'n bolronde stert. Die sylyn is aaneenlopend. Die vis word tot 12 cm groot. Die wyfie se kop en lyf is bruinerig aan die bokant met 'n groot ligrooi area op die sye net bo die anale vin. Net agter die rooi area is twee wit lyne en 'n swart kol agter die oog. Daar is 'n swart kolletjie op die voorkant van die dorsale vin en 'n swart oogvormige kol op die dorsale vin, asook rooibruin strepe op die dorsale en anale vinne. Die mannetjie is hoofsaaklik groenbruin van kleur aan die bokant en ligter van kleur aan die onderkant tewyl daar geen rooi area op die pens is soos by die wyfie nie. Daar is verskeie swart vlekke op die liggaam en pienk strepe op die kop. Daar is 'n swart merk op die dorsale vin.


Die Pou-klipkabeljou (Cephalopholis argus) is 'n vis wat aan die ooskus van Suid-Afrika voorkom vanaf die Aliwal-bank. Die vis is bruin en die hele lyf is bedek met poeier blou kolletjies terwyl daar 5 - 7 ligter vertikale strepe oor die agterste gedeelte van die lyf gaan. Die vis kom voor as alleenlopers in vlak koraalriwwe. In Engels staan die vis bekend as Peacock rockcod. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 Sea Fishes of Southern Africa. Rudy van der Elst & Dennis King. 2006. ISBN 978-1-77007-345-6 http://fishbase.org/summary/Cephalopholis-argus.html Hierdie artikel is ’n saadjie. Voel vry om Wikipedia te help deur dit uit te brei.


Brightlingsea is 'n dorp in die Engelse graafskap van Essex met sowat 8 500 inwoners. Dit is aan die mond van die Colnerivier geleë. Hierdie artikel is ’n saadjie. Voel vry om Wikipedia te help deur dit uit te brei.


Die Bruinburnie (Chaetodon blackburnii) is 'n vlindervis wat voorkom aan die ooskus van Suid-Afrika vanaf KwaZulu-Natal en kom ook in Mauritius voor. Die onvolwasse vissies is al in Algoabaai gevind. Die vis word tot 14 cm lank en kom in koraal- en rotsriwwe voor in water wat tussen 1 en 70 m diep is. Die vis is geel aan die voorkant, met 6 tot 8 strepe wat uitstraal van agter die pektorale vinne, en is donker aan die stertkant. Daar is 'n vertikale band oor die oë wat strek tot teen die dorsale vin. Die bekkenvinne is geel terwyl die basis van die stert wit is. Hulle vaar nie goed in akwariums nie. In Engels staan die vis bekend as die Blackburne. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 Sea Fishes of Southern Africa. Rudy van der Elst & Dennis King. 2006. ISBN 978-1-77007-345-6 http://fishbase.org/summary/Chaetodon-blackburnii.html Hierdie artikel is ’n saadjie. Voel vry om Wikipedia te help deur dit uit te brei.


Die marlyne en seilvis (Istiophoridae) is 'n vis-familie wat tot die orde Perciformes behoort. Daar is 3 genera met minstens elf spesies in hierdie familie. Sewe van die spesies kom aan die Suid-Afrikaanse kus voor. Die familie se uitstaande kenmerk is die lang swaard wat aan die bolip vas is. Die liggaam is lank en die familie se grootte wissel van 2,3 - 4,5 m - die swaard ingesluit. Hulle vreet pelagiese vis, tjokka en skaaldiere en gebruik ook die swaard om die prooi dood te maak of te verlam. Die swaard word ook deur die familie vir selfverdediging gebruik. Die volgende genera kom aan die Suid-Afrikaanse kus voor: Istiophorus Istiophorus albicans - Atlantiese seilvis Istiophorus plattypterus - Seilvis Makaira Makaira indica - Swartmarlyn Makaira mazara - Pasifiese bloumarlyn Makaira nigricans - Bloumarlyn Tetrapturus Tetrapturus audax - Gestreepte marlyn Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7


Die Spesiale Diensbataljon is 'n pantserregiment in die Staande Mag van die Suid-Afrikaanse Leër. Dit is in 1933 gestig, en het aan die Tweede Wêreldoorlog, die Grensoorlog, die Angola-veldtog (1975-76), en die Noodtoestand deelgeneem. 1930's Die eenheid word op Roberts Heights gestig as deel van die regering se pogings om werkloosheid gedurende die depressiejare te bekamp. Blanke matrikulante kon vrywillig aansluit vir 'n jaar se opleiding waarna hulle betrekking in of die Staande Mag of die staatsdiens aangebied is. Met die uitbreek van die Tweede Wêreldoorlog in 1939 word die SDB in 'n konvensionele infanteriebataljon omskep. 1940's Die bataljon word in 1943 in 'n pantsereenheid omskep. Italiaanse-veldtog (1944-45) - aktiewe diens in Italië, insluitend die slagte van Celleno, Florence, die Gotiese Lyn, en die deurbraak na die Po-vallei. In 1947 word die SDB formeel by die Staande Mag ingelyf en in twee bataljonne verdeel: 1 SDB (pantser) en 2 SDB (infanterie). Die hoofkwartier is in Bloemfontein. 1950's 2 SDB word tot 1 SA Infanteriebataljon herdoop.


Die Republiek van Noord-Ossetië-Alanië (Russies: Республика Северная Осетия – Алания, Respoeblika Sewjernaja Osetija – Alanija; Osseties: Республикӕ Цӕгат Ирыстон – Алани, Respublikæ Tsægat Iryston-Alani) is ’n republiek (’n deelgebied) van Rusland. Die hoofstad is Wladikafkaz. Die bevolking van Noord-Ossetië se godsdiens is grotendeels Russies-Ortodoks. In teenstelling met die Georgiese Suid-Ossetië beskik die Russiese Noord-Ossetië oor 'n goed ontwikkelde industriële sektor wat grotendeels in die hoofstad Wladikafkaz gekonsentreer is en 'n moderne burgerlike lughawe in Beslan. Die belangrikste Russiese militêre basis en lughawe in die Kaukasus-gebied, Mosdok, is eweneens in Noord-Ossetië geleë. Betrekkinge met die naburige Islamitiese republieke Ingoesjetië en Tsjetsjnië in die ooste en Kabardino-Balkarië in die weste was in die verlede uiters gespanne. In 1992 is vermoedelik 400 Ingoesjete in pogroms vermoor. Die gyselaarsdrama in 'n skool in Beslan het meer as 300 menselewens geëis. In die 1990's het duisende bewoners van Suid-Ossetië na die noorde gevlug. Die republiek lê in die Noord-Kaukasus en sowat 22% bestaan uit woude. Al die riviere behoort tot die opvanggebied van die Terekrivier.


Chanto-Mansië (Russies: Ха́нты-Манси́йский автоно́мный о́круг — Югра́, Chanti-Mansiiski aftonomni okroeg-Joegra), ook bekend as Joegra, is ’n outonome okroeg (’n deelgebied) van Rusland. Die hoofstad is Chanti-Mansiisk. Hierdie artikel is vertaal uit die Engelse Wikipedia-artikel Amptelike webtuiste van Chanto-Mansië. Natalja Komarowa (ru)


Sergei Michailowitsj Mironof (Russies: Сергéй Михáйлович Мирóнов, gebore 14 Februarie 1953) is ’n Russiese politikus. Hy was van 2001 tot 2011 voorsitter van die Federasieraad, die hoër huis van die Russiese parlement, en is ’n vooraanstaande figuur in die Regverdige Rusland-party. Mironof was in die 1970's in die Sowjet-weermag. Later het hy aan die destydse Leningradse Myninstituut gegradueer en as ’n ingenieur-geofisikus gewerk. Daarna het hy die politiek betree. Hy is in 1994 gekies as afgevaardigde van die Sint Petersburgse Wetgewende Raad. In Junie 2000 is hy verkies tot ondervoorsitter en in 2001 tot afgevaardigde van Sint Petersburg in die Federasieraad, die hoër huis van die parlement. Later dié jaar het hy die raad se speaker geword. Hy het in April 2003 voorsitter geword van die destydse Russiese Party van die Lewe. Mironof het in die 2004-presidentsverkiesing gestaan, maar is nie as ’n ernstige kandidaat beskou nie. Hy het minder as 1% van die stemme gekry. In Oktober 2006 het hy voorsitter van die nuwe Regverdige Rusland-party (Справедливая Россия) geword, wat gevorm is uit sy Russiese Party van die Lewe, die Russiese Pensioentrekkersparty en die party Rodina.


Loil is ’n dorp in die munisipaliteit Montferland in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Chanidae is 'n vis-familie wat tot die orde Gonorynchiformes behoort. Daar is slegs een spesie in die familie, naamlik die Melkvis, wat wydverspreid voorkom in vlak kuswaters van die Indiese en Stille Oseane. Die enigste spesie het 'n lang liggaam en 'n diepgevurkte stert, die bekkenvin is agter die pens, en die anale vin is naby die stertvin. Die enigste spesie van die familie is teenwoordig aan die Suid-Afrikaanse suid- en ooskus. Chanos Chanos chanos - Melkvis Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Chanos chanos, Discover Life Coastal Fishes of Southern Africa. Phil & Elaine Heemstra. 2004. ISBN 1-920033-01-7


Hierdie artikel handel oor die dorpie in Noordwes. Vir ander gebruike, sien Pomfret (dubbelsinnig). Pomfret is 'n woestyndorpie op die rant van die Kalahari-woestyn by 'n asbesmyn in Noordwes, Suid-Afrika. Baie van die inwoners is voormalige lede van die 32-Bataljon. Hulle is oorwegend Portugeessprekende Angolese soldate wat aan die kant van die Suid-Afrikaanse regering in Angola en Namibië geveg het. Teen die einde van die grensoorlog het hulle die polisie gehelp om wet en orde in die swart woonbuurte van Suid-Afrika te handhaaf. Lys van dorpe in Suid-Afrika "Hoofplek Pomfret". Sensus 2011. Hierdie Noordwes-verwante artikel is slegs 'n saadjie. U kan ons wikipedia help deur dit uit te brei.


’t Oever is ’n nedersetting in die munisipaliteit Putten in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Die NG gemeente Bethulie is 'n gemeente van die Nederduitse Gereformeerde Kerk in die Suid-Vrystaat wat in 1862 gestig is as die 10de gemeente van die Kerk in die Oranje-Vrystaat en nagenoeg die 85ste in die Kerk. Dis geleë in die Ring van Smithfield, saam met die gemeentes Smithfield, Edenburg, Rouxville, Wepener, Dewetsdorp, Zastron, Reddersburg en Vanstadensrus. Bethulie het in 2015 479 belydende en 137 dooplidmate gehad en die Ring onderskeidelik 3 006 en 844. Die eerste geestelike werk wat in dié omgewing gedoen is, was onder die Boesmans. 'n Sekere Clark van die Londense Sendinggenootskap het hier gewerk tot Julie 1833 toe hy die werk as hopeloos opgegee het. Eerw. Jean Pellissier, stamvader van die familie wat latere bekende Suid-Afrikaners soos Mabel Jansen, dr. Samuel Henri Pellissier, prof. George Murray Pellissier, regter Erns Louis Jansen en adv. Mabel Jansen insluit, het in 1831 in Suid-Afrika aangekom en Clark se werk op die latere Bethulie kom voortsit. Dr. Philip, hoof van die Londense Sendinggenootskap, het die stasie aan die Franse Sendinggenootskap oorgemaak en Pellissier moes die werk behartig.


Die galaktiese halo is ’n rofweg sferiese komponent van ’n sterrestelsel wat verder as die sigbare hoofdeel daarvan strek. Die onderskeid tussen die halo en die hoofdeel is die duidelikste in spiraalsterrestelsels, waar die sferiese vorm ’n kontras vorm met die plat skyf. In ’n elliptiese sterrestelsel is daar nie ’n skerp kontras nie. Hierdie artikel is ’n saadjie. Voel vry om Wikipedia te help deur dit uit te brei.


Christoffel H. Wiese (gebore 10 September 1941 op Upington) is 'n Suid-Afrikaanse sakeman wat sy geld uit die kleinhandel gemaak het. Hy is die voorsitter van Pepkor en het 'n beherende aandeel in Shoprite, Afrika se grootste kleinhandelaar. Hy dien in die direksie van talle maatskappye. Hy het in 1981 Pep Stores gekoop by Renier van Rooyen. Wiese het aan die Universiteit Stellenbosch studeer en 'n B.A.- en 'n LL.B.-graad verwerf en 'n eredoktorsgraad in die handelswetenskappe ontvang. Hy is getroud met Caro, dogter van die politikus wyle Japie Basson, en het drie kinders. Who's Who SA Geargiveer 15 Augustus 2012 op Wayback Machine, besoek op 11 Augustus 2012 https://www.netwerk24.com/Sake/Maatskappye/stigter-van-pep-stores-sterf-20181109 Hierdie artikel is ’n saadjie. Voel vry om Wikipedia te help deur dit uit te brei.


Sien Jou Môre is 'n Afrikaanse rolprent wat in 1970 deur Kavalier Films vervaardig en uitgereik is. Dit is ’n kykie na die sestigerjare in Suid-Afrika, ’n era van dwelms, partytjies en sorgelose verhoudings, en was ’n gewaagde prent vir dié tyd. Die rolprent is 'n drama. Van die akteurs is Chris du Toit, Clasie Botha, Tony Jay, Franz Marx en Francois van Heyningen. Dis die sestigerjare en twee studente, Tien en Nelia, is verlief. ’n Vriendin sterf aan ’n oordosis en kort daarna pleeg haar vriend selfmoord. Tien voel ’n professor is vir albei se dood verantwoordelik en ’n konfrontasie ontstaan tussen die mans wat tot ’n tragedie lei. Lys van Afrikaanse rolprente A.P. du Plessis Inligting oor die fliek[dooie skakel]


Lunteren is ’n dorp in die munisipaliteit Ede in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Die poolsterre is die sterre wat die naaste aan die verlengde as van die Aarde by die noordelike en die suidelike hemelpool lê. In die nag lyk dit vanweë die rotasie van die Aarde of alle sterre om die pole draai; die poolsterre draai egter nie en bly op een plek staan. Dit was voor die ingebruikneming van elektroniese stelsels soos GPS baie belangrik vir navigasie. Tans is Polaris (Alfa Ursae Minoris) in die sterrebeeld Klein Beer die noordelike poolster. In die suide is geen ster helder genoeg om ’n poolster te wees nie. Sigma Octantis is die naaste ster aan die suidelike hemelpool wat met die blote oog gesien kan word, maar met ’n skynbare magnitude van 5,45 is dit op ’n helder nag net-net sigbaar. Dit is dus onbruikbaar vir navigasiedoeleindes. Dit is ’n geelreus 275 ligjare van die Aarde af. Die Suiderkruis is ver van die suidelike hemelpool af, maar sy vertikale as wys na die suidelike hemelpool en hy is dikwels as rigtingwyser na die Suidpool gebruik. Vanweë sy beweging (presessie) beskryf die Aarde se as in 25 770 jaar ’n groot draaiende keël aan die hemel, sodat die twee hemelpole in ’n sirkel beweeg.


Lu'an (Chinees: 六安) is 'n stad in die Chinese provinsie Hubei met 'n bevolking van 1 482 729 in 2010. Die stad is in die ooste van China geleë. Lu'an grens in die ooste aan Hefei, in die noordooste aan Huainan, in die noorde aan Fuyang, in die suidooste aan Chaohu en in die suide aan Anqing.


Die Afrikaansche Schouwburg (in Engels bekend as The African Theatre) was aan die begin van die 19de eeu ’n teater in Kaapstad. Dit was die eerste klipteater in ’n Europese styl in Suid-Afrika en een van die eerstes in die Suidelike Halfrond. Dit was ook onder verskeie ander name bekend, soos die Komediehuis, The Theatre ens. Die gebou het later ’n NG kerk geword. Dit bestaan steeds. Die idee vir ’n teater het gekom van die destydse Britse goewerneur, sir George Yonge. Hy het dit ontwerp en dit is in 1800 op die destydse Hottentotplein (later Boereplein en nou bekend as Riebeeckplein) in die Kaapstadse middestad gebou. Dit het geen foyer of orkesbak gehad nie en die verhoog was klein, maar dit was stylvol binne. Die gehoor het op ’n balkon en in ryk versierde loges gesit. Onder die teater was stoorkamers en winkels. ’n Orkesbak is in 1804 gebou. Dit is ’n dubbelverdieping aan die Breestraatse kant. Die onderste sowat twee meter van die mure is van ontblote Tafelberg-sandsteen, en die res is van klip en modderstene wat oorgepleister is.


Ibrahim Babangida (gebore 17 Augustus 1941) is 'n afgetrede weermag-generaal en die voormalige militêre leier van Nigerië. Sy ampstermyn was van 27 Augustus 1985 tot 27 Augustus 1993. Hierdie artikel is ’n saadjie. Voel vry om Wikipedia te help deur dit uit te brei.


Die ui (Allium cepa), ook bekend as die bolui of gewone ui, word as groente gebruik en is die mees verboude spesie van die genus Allium. Hierdie genus bevat ook verskeie ander spesies wat as uie bekend staan en verbou word as voedsel, soos die Japannese tros-ui (A. fistulosum), Egiptiese ui (A. ×proliferum), en die Kanadese ui (A. canadense). Die benaming "wilde ui" word toegeken aan 'n aantal Allium spesies maar. A. cepa is uitsluitlik bekend vanaf menslike verbouing en sy oorspronklike wilde vorm is nie tans bekend nie. Moderne variëteite groei tot 'n hoogte van 45 cm. Die uiplant bestaan uit 'n waaier van hol, blougroen blare. Die blare is vleesagtig, hol en silindries gevorm, met 'n afgeplatte kant. Hulle is op hul wydste omtrent kwartpad boontoe, en vernou tot 'n stomp eindpunt. Die basis van elke blaar is afgeplat en 'n bondel fyn worteltjies verleng vir 'n kort entjie in die grond in. Wanneer die ui ryp word, versamel voedingreserwes in die blaarbasisse en die bol swel uit.


Chiba (Japannees: 千葉市) is 'n stad met 962 624 inwoners (2012) in Sentraal-Japan, op Honsjoe-eiland. Die burgemeester is Toshihito Kumagai. Die oppervlakte is 272,08 km². Die naam van die stad beteken "duisend blare". Chiba net 40 kilometer suidoos van die Japannese hoofstad Tokio aan die Tokio-baai geleë. Die stad is op 1 Januarie 1921 gestig.


Konstantyn IV (Latyn: Constantinus IV, Grieks: Κωνσταντίνος Δ'; 652 – September 685) was die Bisantynse keiser van 668 to 685. Hy word soms verkeerdelik "die Bebaarde" genoem weens verwarring met sy pa, Constans II, wat ook bekend was as Konstantyn die Bebaarde. Tydens sy bewind is 50 jaar van ononderbroke Islamitiese gebiedsuitbreiding vir die eerste keer gestuit. Konstantyn het sy pa, Constans II, in 668 as keiser opgevolg. Sy eerste taak was die onderdrukking van ’n opstand in Sisilië wat tot sy pa se dood gelei het. Binne ses maande het hy die opstand onderdruk met die hulp van pous Vitalianus. Daar was egter groot probleme in die ooste. In 669 het die Arabiese kalief Muawiyah I Konstantinopel aangeval met ’n leër onder bevel van sy seun Yazid. Hulle het Amorion, Kartago en Sisilië binnegeval. In 670 het hulle Cyzicus verower en dit gebruik as basis. In 672 het hulle Konstantinopel met ’n groot vloot van die see af aangeval. Terwyl Konstantyn se aandag daardeur afgetrek is, het die Slawiërs Thessalonika onsuksesvol aangeval. In 674 het die Arabiere die langverwagte beleg van Konstantinopel begin.


Wymondham is 'n dorp in die Engelse graafskap Norfolk. Volgens die 2001-sensus het die dorp 'n bevolking van 23 120 gehad. Wymondham is padlangs ongeveer 15 km vanaf Norwich geleë. Hierdie artikel is ’n saadjie. Voel vry om Wikipedia te help deur dit uit te brei.


Die reis en die gevolge van die stranding van die São João Baptista (Sint Johannes die Doper) het van die merkwaardigste gebeurtenisse in die Suider-Afrikaanse seevaartgeskiedenis opgelewer. Op 1 Maart 1622 het die skip, met kapt. Pedro Moraes Sarmento in bevel, die hawe van Goa in Indië saam met ander skepe onderweg na Lissabon verlaat. Die Baptista was 'n afgeleefde skip, swak onderhou en swak bewapen. Na 14 dae op see begin hy kwaai lek en verloor kontak met die ander skepe. Daarby kom hulle twee Nederlandse skepe op pad na Java teen. Een van die weinige seeslae in Suider-Afrikaanse waters breek uit en duur 19 dae. Twintig Portugese sterf in die kanonvuur en hul skip loop ernstige skade op. Die Baptista dryf hulpeloos weg en die bemanning vrees elke oomblik dat hulle kan sink. Verskeie matrose kom om van die koue. Einde September strand die skip tussen die mondings van die Groot-Keirivier en die Groot-Visrivier. Een van die oorlewendes, Francisco Vaz d'Almada, het 'n verslag nagelaat van die periode tussen 3 Oktober 1622 en 28 Julie 1623.


Die Frigiese Dinastie, ook bekend as die Amoriaanse Dinastie, was ’n familie wat vir ’n kort rukkie oor die Bisantynse Ryk regeer het, van 820 tot 867. Die stigter van die dinastie is Michael II. Hy het vinnig opgang gemaak in die leër danksy sy voorganger, Leo die Armeen. Hy het egter in 820 die sluipmoord op Leo beplan en sy bewind oorgeneem. Michael II is op 2 Oktober 829 dood. Hy is deur sy seun, Theophilus, opgevolg wat in 822 as medekeiser gekroon is. Hy het sy leërs persoonlik aangevoer in sy lewenslange oorlog teen die Moslemse Arabiere, wat in 831 begin het. Hy is op 20 Januarie 842 dood. Sy seun, Michael III wat hom opgevolg het, het ’n belangrike rol gespeel in die opbloei van Bisantynse mag in die 9de eeu. Hy is reeds in 840 deur sy pa as medekeiser gekroon en was pas twee jaar oud toe hy op 20 Januarie 842 alleenheerser word. Terwyl hy minderjarig was, was sy ma, haar oom en ’n minister die regente.


Trilobiete, so genoem weens hul drielobbige anatomie, is 'n klas van uitgestorwe seediertjies, wat tot die geleedpotiges behoort het. 'n Tipiese trilobiet was omtrent so groot as jou duim. Volgens die ewolusieteorie het die diertjies sowat 521 miljoen jaar gelede in die vroeë Kambriese tydperk ontstaan. Hul bloeityd was die vroeë Paleozoïese tydperk, waarna hulle geleidelik in verskeidenheid afgeneem het. In die Devoonse tydperk het meeste uitgesterf, maar een orde, die Proetida het oorleef. Ook hierdie orde sou in die groot uitsterwing van die Perm-tydperk, 252 miljoen jaar gelede, verdwyn. Nogtans het hierdie suksesvolle diere het die aarde vir 270 miljoen jaar bewoon. Trilobiete het drie tagmata gehad: die cephalon (kop), thorax (bors, middel-porsie van liggaam), en die pygidium (kruis). Alhoewel insekte ook drie tagmata het, is die indelings nie ekwivalent nie. Trilobiete is vernoem na hul drie langskeepse lobbe, wat onderskeidelik bekend staan as die linkerpleurale, aksiale en regterpleurale lob. Trilobiete is bekend daarvoor dat hulle besonder komplekse oë gehad het. Hulle oë het saamgestelde lense gehad, 'n gesofistikeerde ontwerp vir die uitskakeling van distorsie (sferiese afwyking).


Frans Ferdinand (18 Desember 1863 – 28 Junie 1914) was ’n aartshertog van Oostenryk-Este, prins van Hongarye en van Boheme, en van 1889 tot met sy dood troonopvolger van Oostenryk-Hongarye. Die sluipmoord op hom in Sarajewo het daartoe gelei dat Oostenryk-Hongarye oorlog teen Serwië verklaar het. Die gevolg was dat die Sentrale Moondhede (insluitende Duitsland en Oostenryk-Hongarye) en die Geallieerdes (bondgenote van Serwië of van Serwië se bondgenote) oorlog teen mekaar verklaar het. Dit was die begin van die Eerste Wêreldoorlog. Hy is in Graz, Oostenryk, gebore as die oudste seun van aartshertog Karel Lodewyk van Oostenryk (jonger broer van Frans Josef I van Oostenryk en Maximilian I van Mexiko) en sy tweede vrou, prinses Maria Annunciata van Bourbon-Sisilië. Toe hy 12 jaar oud was, is sy neef Hertog Frans V van Modena oorlede en hy het Frans Ferdinand as sy erfgenaam aangewys op voorwaarde dat hy die naam Este by sy eie voeg. So het Frans Ferdinand die rykste man in Oostenryk geword. In 1889 het Frans Ferdinand se neef kroonprins Rudolf selfmoord gepleeg en Frans Ferdinand se pa het troonopvolger geword.


Die HMS Ajax was 'n ligte kruiser van die Britse Vloot tydens die Tweede Wêreldoorlog. Hy en sy susterskip Achilles was beide betrokke by die Slag van die Rio de la Plata waar die Admiral Graf Spee gekelder is. Hy het 7 259 ton water verplaas en was aangedryf deur vier turbines wat gesamentlik 72 000 dryfasperdekrag gelewer en 'n topspoed van 32,5 knope verseker het. Hy was toegerus met agt 6-duim kanonne, agt 4-duim lugafweerkanonne en agt 21-duim torpedobuise. 'n Kenmerk van die skip en Achilles was dat hulle slegs een skoorsteen gehad het; die gevolg van 'n verbeterde ontwerp met betrekking tot die stoomketels. The Encyclopedia of Sea Warfare. Spring Books. 1975. ISBN 0-600-33111-3 Hierdie artikel is ’n saadjie. Voel vry om Wikipedia te help deur dit uit te brei.


Teboho Aaron Mokoena (gebore op 25 November 1980 in Boipatong) is 'n Suid-Afrikaanse sokkerspeler. Hy het vir die Bafana Bafana uitgedraf. "FIFA World Cup South Africa 2010: List of Players" (PDF) (in Engels). FIFA. 4 Junie 2010. p. 28. Geargiveer (PDF) vanaf die oorspronklike op 17 Mei 2020. Besoek op 16 Junie 2010. Hierdie artikel is ’n saadjie. Voel vry om Wikipedia te help deur dit uit te brei.


Die Liberale Party was een van die twee groot partye wat die politieke lewe in die Verenigde Koninkryk in die 19de en vroeë 20ste eeu oorheers het. Die party, wat in 1859 gestig is, het sy oorsprong in die Whig Party en die sogenaamde Radikale, later het ook aanhangers van Sir Robert Peel by die Liberale aangesluit. Die kwessie van Ierse selfregering het tot 'n skeuring in die Liberale Party gelei, maar dit kon in 1906 ná 'n reuse-oorwinning in die algemene verkiesing nog eens die regering vorm. In hul regeringstyd het die Liberale die sogenaamde Liberale Hervormings deurgevoer waardeur 'n basiese welvaartstaat geskep is. Gedurende die Eerste Wêreldoorlog het die Liberale 'n koalisieregering met die Konserwatiewe Party gevorm wat in 1922 beëindig is. In die 1920's het die Arbeidersparty daarin geslaag om steeds meer kiesers uit die werkersklas agter hulle te skaar en die Liberale sodoende as hoofopponente van die Konserwatiewe Party te vervang. Dit was die begin van die Liberale Party se geleidelike agteruitgang, en sy steun in nasionale verkiesings het steeds verder afgeneem. In die 1950's het die getal Liberale afgevaardigdes in die Britse Laerhuis afgeneem tot slegs ses.


Marteling, pyniging of foltering is wanneer iemand 'n ander persoon aan pyn en lyding onderwerp. Hierdie pyn kan fisiek of geestelik van aard wees. Mense wat marteling oorleef ly dikwels aan langdurige liggaamlike of sielkundige probleme. Die doelwit wat die marteling is gewoonlik om inligting uit 'n persoon te verkry. Marteling het ook in die verlede as 'n straf gedien. Byna alle lande stem saam dat marteling 'n skending van menseregte is, soos in die Universele Verklaring van Menseregte opgeneem. Gevolglik is marteling in baie lande tot 'n misdaad verklaar. Almal stem egter nie saam oor presies wat marteling omhels nie, en wat aanvaarbaar sou wees om aan gevangenes te doen nie. Hierdie artikel is ’n saadjie. Voel vry om Wikipedia te help deur dit uit te brei.


Die M'basherivier (ook Bashee en Mbhashe) is een van die groot riviere in die Oos-Kaap, Suid-Afrika. Die rivier ontspring op 2 600m hoog in die Drakensberge en vloei in 'n suidoostelike rigting. Dit het 'n opvanggebied van 6 030 km². Die M'bashe word deur die Xuka-, Mgwali-, Dutywa- en die Mnyolo-riviere gevoed en vloei deur 'n indrukwekkende kloof. Besonder opvallend is die baie kronkels wat die rivier in die omgewing van Collywobbles maak. Die rivier mond naby die M’bashe Pointvuurtoring, suid van Mhlanganisweni in die Indiese Oseaan uit. Die rivier vorm die suidgrens van Tembuland. Die Portugese skip, die São Bento strand in 1554 by die rivier se monding. Slegs 98 Portugese en 224 slawe oorleef die stranding. Nelson Mandela is in 1918 in Mvezo, 'n dorpie langs die rivier gebore. Van die visse wat hier gevang word, sluit in kleinbek-geelvis (Labeobarbus aeneus), goud-ghieliemientjie (Barbus pallidus), dikkop-ghieliemientjie (Barbus anoplus), varswater-harder (Myxus capensis), Madagaskar-bontpaling (Anguilla marmorata) en geelbekpaling (Anguilla mossambica).


Die Henkel-se geelhout (Podocarpus henkelii) is 'n boom wat endemies aan Suid-Afrika is. Hulle kom in Afromontane woude vanaf King William's Town, langs die groot platorand, tot by Pietermaritzburg voor. Hierdie boom se blare is kenmerkend neerhangend en is die langste van die geelhoutbome. Die boom se nasionale nommer is 17 'n Mediumgrootte boom. Blare Alfabetiese lys van Suid-Afrikaanse bome https://www.treetags.co.za/national-list-of-indigenous-trees/ Watter Boom is dit? Eugene Moll 2013 ISBN 978 1 77007 832 1 Hierdie artikel is ’n saadjie. Voel vry om Wikipedia te help deur dit uit te brei.


Kazuo Saito (斉藤 和夫, Saito Kazuo?, 27 Julie 1951 -) is 'n voormalige Japannese sokkerspeler. Hy het vir die Japannese nasionale sokkerspan uitgedraf. National Football Teams Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Kazuaki Nagasawa (長沢 和明, Nagasawa Kazuaki?, 4 Februarie 1958 -) is 'n voormalige Japannese sokkerspeler. Hy het vir die Japannese nasionale sokkerspan uitgedraf. National Football Teams Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Atsushi Uchiyama (内山 篤, Uchiyama Atsushi?, 29 Junie 1959 -) is 'n voormalige Japannese sokkerspeler. Hy het vir die Japannese nasionale sokkerspan uitgedraf. National Football Teams Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Shigetatsu Matsunaga (gebore 12 Augustus 1962) is 'n voormalige Japannese sokkerspeler. Hy het vir die Japanse nasionale sokkerspan uitgedraf. 89||9||0 Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Tomoyuki Hirase (gebore 23 Mei 1977) is 'n voormalige Japannese sokkerspeler. Hy het vir die Japanse nasionale sokkerspan uitgedraf. Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Tomoyuki Sakai (gebore 29 Junie 1979) is 'n voormalige Japannese sokkerspeler. Hy het vir die Japanse nasionale sokkerspan uitgedraf. Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Naoki Matsuda (14 Maart 1977 – 4 Augustus 2011) was 'n Japannese sokkerspeler. Hy het vir die Japanse nasionale sokkerspan uitgedraf. Japan National Football Team Database


Gekuifde pikkewyne (Eudyptes) is 'n genus van die orde van Pikkewyne. Die genus omvat agt lewende en één uitgestorwe spesies en is daarmee die grootste genus in die orde. Alle spesies van die genus word gekenmerk deur die geel kuiwe op hulle koppe. Die geslag is vir die eerste keer in 1816 deur die Franse ornitoloog Louis Jean Pierre Vieillot beskryf. Die naam is afgelei vanuit Oudgrieks: eu beteken "goeie" en dyptes, "duiker". Eudyptes chrysolophus - (Langkuifpikkewyn) Eudyptes chrysocome - (Suidelike geelkuifpikkewyn) Eudyptes moseleyi - (Noordelike geelkuifpikkewyn) Eudyptes pachyrhynchus Eudyptes robustus Eudyptes schlegeli Eudyptes sclateri Eudyptes sp. † Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name A.J.D. Tennyson and P.R. Millener (1994). Bird extinctions and fossil bones from Mangere Island, Chatham Islands[dooie skakel], Notornis (Supplement) 41, 165–178. Hierdie artikel is ’n saadjie. Voel vry om Wikipedia te help deur dit uit te brei.


Die Nieshout (Ptaeroxylon obliquum) is 'n boomsoort wat inheems is aan Afrika suid van die ewenaar. Dit kan 'n groot boom word in woude, maar is klein in struikwoude, bosveld, klowe of heuwelstreke. Kenmerkend van die boom is die blare wat ewe geveer en teenoorstaande is, met 'n effens gevleuelde ragis. Die bas is aanvanklik lig geelbruin maar bars namate dit groei en onthul dan 'n liggeel bas in die groewe. Manlike en vroulike blomme word aan verskillende bome gedra. Die vrug is 'n plat kapsule wat in twee kleppe oopsplyt wanneer die sade vrygestel word. In die Oos-Kaap en die middellande van KwaZulu-Natal is nieshoutbome vroeër as heiningpale en dwarslêers gebruik. Die kleiner bome word gebruik vir hutkonstruksie omdat hulle termietbestand is. Watter Boom is dit? Eugene Moll 2013 ISBN 978 1 77007 832 1 Latti, Ivan. "Ptaeroxylon obliquum". Operation Wildflower (in Engels). Geargiveer vanaf die oorspronklike op 27 Februarie 2017. Besoek op 14 Oktober 2015. Alfabetiese lys van Suid-Afrikaanse bome Wikimedia Commons het meer media in die kategorie Nieshout. Wikispecies het meer inligting verwant aan Nieshout Hierdie artikel is ’n saadjie.


Die Slag van Vlakfontein het op 29 Mei 1901 tydens die Tweede Vryheidsoorlog plaasgevind. 'n Boeremag onder leiding van generaal Jan Kemp het 'n Britsemag onder leiding van generaal Dixon aansienlike ongevalle toegedien. Vlakfontein is die plaas waar die Rustenburg/Ventersdorp en Koster/Hekpoort wa-paaie kruis. Generaal Kemp het oor 'n mag van 400-500 burgers beskik. Skermutselinge van die Tweede Vryheidsoorlog The War Reporter. J.E.H. Grobler. Jonathan Ball Publishers. 2004. ISBN 978-1-86842-186-2


Horacio Manuel Cartes Jara (gebore op 5 Julie 1956 in Asunción) is 'n Paraguaanse politikus wat vanaf 2013 tot 2018 as die 50ste president van Paraguay gedien het. Cartes is 'n lid van die Colorado-party. Wikimedia Commons het meer media in die kategorie Horacio Cartes. Hierdie artikel is ’n saadjie. Voel vry om Wikipedia te help deur dit uit te brei.


Cobus Reinach (gebore 2 Februarie 1990 in Bloemfontein, Suid-Afrika) is 'n rugbyspeler wat vir Montpellier op skrumskakel speel. Hy was ook deel van Suid-Afrika se span tydens die Rugbywêreldbeker 2019. Hy is die seun van die voormalige dubbel-Springbok Jaco Reinach († 21 Januarie 1997). Cobus Reinach by SARugby.co.za Sharks-profiel[dooie skakel] Cobus Reinach by itsrugby.co.uk Hierdie artikel is ’n saadjie. Voel vry om Wikipedia te help deur dit uit te brei.


Die Excelsior-diamant is 'n diamant wat die grootste was toe dit gevind was. Die diamant is op 30 Junie 1893 gevind in die De Beers-myn te Jagersfontein. Dit het 971 karaat geweeg, was 2½ duim lank, 2 duim wyd en een duim hoog. Dit is 'n blouwit steen en is opgesny in 21 diamante wat altesaam 364 karaat geweeg het. Die werker wat die diamant gevind het, het £ 500 kontant en 'n perd met saal en toom ontvang as beloning. Die Cullinan-diamant wat later gevind was is groter. Dit is tans die vierde grootste diamant. Ensiklopedie van Suidelike Afrika, Eric Rosenthal, 1967 Hierdie artikel is ’n saadjie. Voel vry om Wikipedia te help deur dit uit te brei.


Die Eureka-diamant is die eerste diamant wat in Suid-Afrika gevind is. Die diamant is deur Erasmus Jacobs naby Hopetown gevind teen die einde van 1866 en weeg 21,25 karaat, ongeslyp. Gedurende die begin van 1867 het Schalk van Niekerk, die Jacobs-gesin se buurman, die klippie opgemerk tydens 'n besoek. Van Niekerk het kleurvolle klippies versamel en mev. Jacobs het die klippie aan hom geskenk. 'n Paar weke later wys Van Niekerk die klippie aan die jagter John O' Reilly wat aangebied het om uit te vind wat se klippie dit is. Op beide Hopetown en Colesberg is O' Reilly uitgelag toe hy sê hy vermoed dié klippie is 'n diamant. Die vrederegter Lorenzo Boyes was egter geïnteresseerd in die klippie en bied aan om dit aan dr. William Guybon Atherstone te wys, wat 'n amateur mineraloog was. Die klippie was op 12 Maart 1867 per koevert en poskoets gestuur na Atherstone wat dit klippie as strooikleurige diamant identifiseer. Hy skat die waarde daarvan as £800 en stel toe die koloniale sekretaris, Richard Southey, in kennis van die diamant.


Die 2014 Absa Curriebeker is ’n rugbykompetisie wat in 2014 tussen provinsiale spanne in Suid-Afrika uitgespook is. Dit was die 76ste seisoen van die kompetisie sedert dit vir die eerste keer in 1889 gespeel is. Die Natalse Haaie was die verdedigende kampioen. Hulle het die Westelike Provinsie met 33–19 in die 2013 eindstryd op Nuweland verslaan. Die eindstryd is op 25 Oktober 2014 beslis. Na afloop van die Vodacombeker is ’n Curriebekerkwalifiseringstoernooi gehou om die agtste span vir die Premierafdeling te bepaal. Die Griekwas het hierdie toernooi gewen deur met een ligapunt meer as die Luiperds te eindig. Pos = Tabel Posisie S = Speel W = Wen (4 punte) G = Gelykop (2 punte) V = Verloor (0 punte) PV = Punte vir (Totale punte aangeteken) PT = Punte teen (Totale punte afgestaan) +/- = Punteverskil (Die totaal van PV minus PT) BP = Bonuspunt Spanne kan tot twee bonuspunte in 'n rondomtaliewedstryd verdien. Een bonuspunt word toegeken vir 'n span wat vier of meer drieë gedruk het in een wedstryd, ongeag die uitslag van die wedstryd.


Raymond Arthur Dart (4 Februarie 1893 - 22 November 1988) was 'n Suid-Afrikaanse antropoloog. Hy is gebore in Brisbane, Australië en studeer in die medisyne aan die Universiteite van Queensland en Sydney. Hy veg later in die Eerste Wêreldoorlog. Hy word 'n lektor aan die Universiteit van Londen en doen later navorsing by die Rockefellerstigting van 1921- 1922. In 1923 word hy 'n professor van Anatomie aan die Universiteit van die Witwatersrand. In 1925 word hy dekaan van die Fakulteit Geneeskunde. Hy het bekendheid verwerf vir sy herkenning van die belangrikheid van die Taung-skedel. Ensiklopedie van Suidelike Afrika Eric Rosenthal 1967 Hierdie artikel is ’n saadjie. Voel vry om Wikipedia te help deur dit uit te brei.


Appingedam is 'n voormalige munisipaliteit en 'n stad in die noordooste van Nederland. Op 1 Januarie 2021 is Appingedam opgegaan in die nuwe munisipaliteit Eemsdelta. Hierdie artikel is ’n saadjie. Voel vry om Wikipedia te help deur dit uit te brei.


Die Mingerhout (Breonadia salicina) is 'n immergroen boom in die katjiepiering-familie, Rubiaceae. Dit is die enigste spesie in die genus Breonadia. Die boom kom in tropiese en suidelike dele van Afrika, die Arabiese Skiereiland en in Madagaskar voor. In Suider-Afrika word dit vanaf die noorde van KwaZulu-Natal tot by die Zambezirivier aangetref. Daar is ook 'n afgesonderde populasie langs die Limpoporivier wes van Musina. Dit is 'n beskermde boom in Suid-Afrika. Ander inheemse name is: Mohlomê in Sotho, Mutu-lume in Venda en Umfomfo in Zoeloe. Die boom kom soms in stande voor en groei net langs standhoudende riviere. Die blare is in kranse van drie tot vier gerangskik, is ellipties, glansend donkergroen en min of meer regop. Die boom lyk baie soos die Kinaboom, maar hulle kom nie in dieselfde habitat voor nie. Alfabetiese lys van Suid-Afrikaanse bome Breonadia op die wêreldlys van Rubiaceae Watter Boom is dit? Eugene Moll 2013 ISBN 978 1 77007 832 1 "Beskermde bome" (PDF). Suid-Afrikaanse Department van Waterwese en Bosbou. 3 Mei 2013. Geargiveer vanaf die oorspronklike (PDF) op 5 Julie 2010.


Primate (Primates) of opperdiere is 'n orde van soogdiere waaraan alle ape, halfape en ook mense behoort. Die wetenskaplike benaming, "Primates" is afgelei van Latyns, wat "eerste" beteken. Primate se voorouers het in bome in tropiese bosse gewoon. Verskeie kenmerke van primate verteenwoordig die aanpassings wat nodig was om in hierdie uitdagende driedimensionele omgewing te leef. Op 'n enkele uitsondering na, is die meeste spesies gedeeltelike boombewoners. Met die uitsondering van die mens, wat elke vasteland bewoon, lewe die meeste primate in die tropiese of subtropiese streke van Noord-, Sentraal- en Suid-Amerika, Afrika en Asië. Hulle wissel in grootte van die klein Microcebus berthae wat slegs 50 gram weeg tot die Gorilla beringei wat 200 kg weeg. Uit fossielle is vasgestel dat primate se primitiewe voorouers moontlik al in die laat-Kryt, sowat 65 miljoen jaar gelede bestaan het. Die oudste bekende primaat, die Plesiadapis, stam uit die laat-Paleoseen, 55 tot 58 miljoen jaar gelede. Volgens molekulêre studies word gereken dat primate selfs nog ouer kan wees en kan sekere groepe uit die middel-kryt, ongeveer 85 miljoen jaar gelede dateer.


Die Bajosium is ’n chronostratigrafiese etage sowel as ’n geologiese tydsnede van onderskeidelik die sisteem en periode Jura (serie/epog Middel-Jura). Dit verwys dus na ’n tydperk sowel as die gesteentes wat in dié tydperk gevorm het. Die tydperk was van sowat 170,3 tot 168,3 miljoen jaar gelede. Dit is voorafgegaan deur die Aalenium en gevolg deur die Batonium. Die Bajosium is genoem na Bayeux in die Franse département Calvados. Die naam is in 1864 daaraan gegee deur die Franse paleontoloog Alcide d'Orbigny. Die basis van die etage word gedefinieer deur die eerste voorkoms van die ammonietgenus Hyperlioceras, en die bokant deur die eerste voorkoms van die ammoniet Parkinsonia (G.) convergens. Gradstein et al. (2012) (en) Gradstein, F.M.; Ogg, J.G.; Schmitz, M.D. & Ogg, G.M.; 2012: A Geologic Time Scale 2012, Elsevier, ISBN 0444594256.


Die Valanginium is ’n chronostratigrafiese etage sowel as ’n geologiese tydsnede van onderskeidelik die sisteem en periode Kryt (serie/epog Vroeë Kryt). Dit verwys dus na ’n tydperk sowel as die gesteentes wat in dié tydperk gevorm het. Die tydperk was van sowat 139,8 tot 132,9 miljoen jaar gelede. Dit is voorafgegaan deur die eerste Kryt-etage, die Berriasium, en gevolg deur die Hauterivium. Die Valanginium is in 1853 deur Édouard Desor genoem na Valangin in Switserland. Die basis van die etage word gedefinieer deur die eerste voorkoms van die Calpionellidae Calpionellites darderi en die ammoniet Thurmanniceras pertransiens, en die bokant deur die eerste voorkoms van die ammonietgenus Acanthodiscus (veral A. radiatus). Gradstein et al. (2012) (en) Gradstein, F.M.; Ogg, J.G.; Schmitz, M.D. & Ogg, G.M.; 2012: A Geologic Time Scale 2012, Elsevier, ISBN 0444594256.


Die Wet van biogenese is deur Pasteur en Virchow daargestel. Dit sê dat alle selle afkomstig is van ander selle – omni cellules e cellules. Lewende organismes ontstaan vanuit ander soortgelyke lewende organismes (soort gee oorsprong aan soort) en kan nooit vanuit nie-lewende materiaal ontstaan nie. Abiogenese Biogenetiese wet Hierdie artikel is ’n saadjie. Voel vry om Wikipedia te help deur dit uit te brei.


Loehansk-oblast (Oekraïens: Луганська область, Russies: Луганская область) is die mees oostelike van die 24 oblaste in Oekraïne. Die hoofstad en grootste stad van die oblast is Loehansk. Alhoewel Oekraïens die enige amptelike taal in die oblast is, word Russies sedert 2012 as 'streektaal' erken. Tale (2001-sensus): Russies (68,8%), Oekraïens (30%), Wit-Russies (0,1%). Etniese verdeling (2001-sensus): Oekraïners (58,0%), Russe (39,1%), Wit-Russiese (0,8%). Deelgebiede van Oekraïne /www.kyivpost.com (en) Hierdie artikel is ’n saadjie. Voel vry om Wikipedia te help deur dit uit te brei.


Die Moodygrafiek of Moodydiagram is 'n grafiek in nie-dimensionele vorm wat die verband gee tussen die Darcy-Weisbach wrywingsfaktor, Reynoldsgetal en relatiewe ruheid vir volledig ontwikkelde vloei in 'n ronde pyp. Dit kan gebruik word om die drukval of vloeitempo in so 'n pyp te bereken. 'n Alternatiewe metode om die wrywingsfaktor te bereken is die Colebrookvergelyking. Pypvloei Colebrookvergelyking Manningvergelyking vir vloei in oop kanale Hierdie artikel is ’n saadjie. Voel vry om Wikipedia te help deur dit uit te brei.


Go is 'n bordspel vir twee spelers wat oorspronklik van China kom. 'n Gewone toernooi-speelbord het 19 x 19 reëls. Een speler speel met wit stene en die ander met swart stene. Die doel van die spel is om gedeeltes van die spelbord te omsingel. 'n Speler kry een punt vir elke kruising wat hy omsingel het en ook een punt vir elke stuk van sy teenstander wat gedurende die spel "gevang" is. Wanneer 'n speler 'n steen op die bord plaas, bly die steen op dieselfde plek; dit word nie geskuif soos in skaak nie. Die spelers neem beurte om stene op die bord te plaas maar 'n speler mag weier om sy beurt te neem. Die spel duur totdat albei spelers weier om hul beurt te neem. Die toerusting vir die spel bevat die spelbord, 'n hoop wit stene en 'n hoop swart stene. 'n Gewone toernooi-speelbord het 19 x 19 reëls, maar die spel kan ook op borde met of 13 x 13 of 9 x 9 reëls gespeel word. Tipiese lê die reëls ongeveer 17 mm van mekaar af.


In die moderne tyd is daar verskeie persone wat aanspraak maak op die pousskap en hoewel hulle nie tegnies aan die definisie van teenpous voldoen nie, word hulle tog as sulks in die media betitel. Gewoonlik behoort hulle tot sedevacatante-groeperinge wat aanneem dat die Stoel van Rome vakant is en dan iemand kies om die plek te vul. Hulle word ook konklaviste genoem omdat hulle baie keer deur 'n konklaaf van gelowiges verkies is. Petrus II is 'n geliefde pousnaam onder hulle weens die profesieë van St. Malachias wat verklaar dat Petrus II die laaste pous van die Rooms-Katolieke Kerk sou wees. Die groepering uit Frankryk, gestig deur Michel Collin se aanvanklike naam was Die orde van die Moeder van God, maar staan tans bekend as die Apostels van Oneindige Liefde. Pous Clemens XV gebore Michel Collin, self aangestel, van 1950 tot 1974. Pous Gregorius XVII gebore Jean-Gaston Tremblay van 1968 tot 2011 in Kanada. Die Palmariane sien Pous Paulus VI en sy voorgangers as ware pouse. Hulle vereer Paulus VI as 'n martelaar.


Die 2014-Rugbykampioenskap was die derde jaarlikse rugbykompetisie tussen die nasionale spanne van Argentinië, Suid-Afrika, Australië en Nieu-Seeland. Die reeks is vanaf 16 Augustus tot 4 Oktober 2014 gespeel. Die spanne was onderskeidelik die Pumas, Springbokke, Wallabies en die All Blacks. (en) 2014 Rugby Championship op ESPN


.dd is die Internettopvlakdomein vir die Duitse Demokratiese Republiek (Oos-Duitsland). Dit is gekies op grond van die ISO 3166-1 alfa-2 kode vir die Duitse Demokratiese Republiek, die letters uit die Duitse naam van die land: Deutsche Demokratische Republik. In ooreenstemming met IANA-beleid, was .dd dus beskikbaar om aan Oos-Duitsland toegeken te word. Maar dit het nooit gebeur nie, en so is .dd nog nooit by die wortelnaambediener (root nameserver) gevoeg nie. Die enigste gebruik was intern by die universiteite van Jena en Dresden. Met die hereniging van Duitsland, het Oos-Duitsland deel geword van die Federale Republiek van Duitsland, wat reeds die domein naam .de toegeken is. Die ISO 3166-1-kode "DD" is in 1990 teruggetrek. inligting oor webwerf .dd in Duits Wysigings in ISO 3166-1 (geannoteerde opsomming RIPE dokumente)


Dogma is 'n beginsel of stel beginsels neergelê deur 'n owerheid as onteenseglik waar. Dit dien as deel van die primêre basis van 'n ideologie of geloof, en dit kan nie verander word of weggegooi word sonder die invloed van die stelsel se paradigma, of die ideologie self nie. Die term kan verwys na die aanvaarbare menings van filosowe of filosofiese skole, openbare verordeninge, godsdiens, of uitgereikte besluite van politieke owerhede. Dogma is in die breë dus enige oortuiging wat sonder twyfel en met onverdedigde sekerheid gehou word. Dit kan die vorm hê van 'n amptelike stelsel van beginsels of leerstellings van 'n godsdiens, soos Rooms-Katolisisme of Protestantisme, sowel as die posisies van 'n filosoof of van 'n filosofiese skool soos Stoïsisme. In pejoratiewe sin verwys dogma na gedwonge besluite, soos dié van aggressiewe politieke belange of owerhede. Meer algemeen word dit toegepas op sterk oortuiging wat sy aanhangers nie bereid is om dit rasioneel te bespreek nie. Hierdie houding word genoem as 'n dogmatiese houding, of as dogmatisme; en word dikwels gebruik om te verwys na sake wat met godsdiens verband hou, maar is nie beperk tot teïstiese houdings alleen nie en word dikwels gebruik met betrekking tot politieke of filosofiese dogmas.


Die Audi TT is 'n klein tweedeur sportmotor wat sedert 1998 bemark word deur Audi, 'n filiaal in die Volkswagengroep. Dit was aanvanklik gemonteer deur die Audifiliaal Audi Hungaria Motor Kft. in Győr, Hongarye, met bakdele wat gepers en geverf is by Audi se aanleg in Ingolstadt. Die prentjie het verander met die derde geslag, wat onderdele gebruik wat in sy geheel in die Hongaarse fabriek geproduseer word. Audi TT 2006 Audi TT 1.8 T koepee, Australië Vooropgekikkerde Audi TT roadster Opgekikkerde Audi TT 1.8 T koepee Vooropgekikkerde Audi TT roadster "Audi TT: a design history". Auto Express (in Engels). Geargiveer vanaf die oorspronklike op 9 Oktober 2019. "Györ production plant overview". www.audi.com (in Engels). Audi. Geargiveer vanaf die oorspronklike op 3 November 2013. Noah Joseph. "Audi starts production of new TT in Hungary". Autoblog (in Engels). Geargiveer vanaf die oorspronklike op 5 Maart 2020.


Die Gereformeerde kerk Colesberg is die derde oudste gemeente van die Gereformeerde Kerke in Suid-Afrika in die destydse Kaapprovinsie en is gesetel op die Noord-Kaapse dorp Colesberg. Ds. Dirk Postma het die gemeente op 8 Desember 1860 op die plaas Hamelfontein in die distrik Colesberg gestig. Die eerste dienste op die dorp is in 'n pakhuis gehou wat later die slaghuis van die heer Rosenberg sou word. Later het 'n pakhuis van die firma Draper en Plewman, in latere jare die motorhawe van die heer Kocks, as plek van samekoms gedien. Hierna is 'n privaat woonhuis, later die eiendom van die heer I.S. du Plessis en geleë langs die teenswoordige kerkgebou, as plek van aanbidding ingerig. Die kerkraad kon nie op 18 Mei 1861 besluit of hulle die kerk op die dorp of op 'n plaas sou bou nie. 'n Sakeman, D. Sluiter, het daarop £1 000 van die nie-Gereformeerdes vir die boufonds beloof as die kerk op die dorp self gebou sou word. Hy het self kontrakteur vir die bouwerk geword en dit met groot moeite voltooi.


Die Mars-wetenskaplaboratorium (Engels: Mars Science Laboratory, MSL) is ’n ruimteverkenningsending van Nasa na Mars wat op 26 November 2011 gelanseer is en die Curiosity-verkenningstuig op 6 Augustus 2012 suksesvol in die planeet se Gale-krater laat land het. Die oorhoofse doelwitte sluit in om ondersoek in te stel na Mars se bewoonbaarheid, sy klimaat en geologie te bestudeer en data in te samel vir ’n bemande sending na die planeet. Daar is ’n verskeidenheid wetenskaplike gereedskap aan boord wat deur ’n internasionale span ontwerp is. Beutel, Allard (19 November 2011). "NASA's Mars Science Laboratory Launch Rescheduled for November 26". Nasa. Besoek op 21 November 2011. NASA – Mars Science Laboratory, the Next Mars Rover Wall, Mike (6 Augustus 2012). "Touchdown! Huge NASA Rover Lands on Mars" (in Engels). Space.com. Geargiveer vanaf die oorspronklike op 23 Maart 2020. Besoek op 14 Desember 2012. "MSL Mission Updates". Spaceflight101.com (in Engels). 6 Augustus 2012. Geargiveer vanaf die oorspronklike op 24 September 2015. "Mars Exploration: Radioisotope Power and Heating for Mars Surface Exploration" (PDF).


Lakewood is 'n dorp in Ocean County in die deelstaat New Jersey en is gestig in 1786. Dit is ongeveer 50 km oos van Trenton, die hoofstad van New Jersey. Die dorp is gestig op die suide-oewer van die Metedeconkrivier. Daar is 'n gesondheidsoord in die middel van die dennewoudgebied. Die Georgian Court Universiteit, 'n Roomse Katoliekeskool vir dogters, asook die Lakewood Vloot Lugmagbasis is ook naby geleë. Collier's Encyclopedia, Crowell-Collier Educational Corporation, volume 14, bladsy 273. Hierdie artikel is ’n saadjie. Voel vry om Wikipedia te help deur dit uit te brei.


Zacatecas is die hoofstad van die gelyknamige deelstaat van Meksiko. Die stad is ongeveer 8 000 voet bo seevlak en ongeveer 155 myl noordoos van Guadalajara geleë. Die stad was gevestig in 1546 en die kerkie Los Remedios in 1728. Die stad is uitgelê op die hange van die Grillo- en Bufaberge. Die historiese sentrum van Zacatecas is in 1993 deur Unesco as wêrelderfenisgebied gelys. Collier's Encyclopedia, Crowell-Collier Educational Corporation, Volume 23, Bladsy 739. Wikimedia Commons het meer media in die kategorie Zacatecas. (en) Toerisme-inligting oor Zacatecas op Wikivoyage (en) (fr) Amptelike Unesco-bladsy Hierdie artikel is ’n saadjie. Voel vry om Wikipedia te help deur dit uit te brei.


Assur (Akkadies: Aššur, "Asjsjoer") was die hoofgod van die Assiriese panteon; hy is hoofsaaklik in die noordelike deel van Mesopotamië en dele van Noordoos-Sirië en suidoostelike Klein-Asië aanbid. Hy was ’n vergoddelikte vorm van die stad Assur, wat van die 3de millennium v.C. dateer en die hoofstad van Assirië was. As sulks het Assur nie oorspronklik in Suid-Mesopotamië ’n familie gehad nie, maar hy is later beskou as die Assiriese weergawe van Enlil, die hoofgod van Nippur. Enlil se vrou, Ninlil, het toe sedert die 14de eeu v.C. Assur se vrou geword, en Ninurta en Zababa sy seuns. Toe Assirië Babilon in die 8ste tot 7de eeu v.C. verower, het Assiriese skribas begin om Assur se naam in Akkadiese wigskrif AN.SHAR te spel, letterlik "hele hemel" in. Dit lyk of hul bedoeling was om Assur aan die hoof te plaas van die Babiloniese panteon, waar hy en sy eweknie Kisjar ("hele aarde") selfs vir Enlil en Ninlil voorafgegaan het.


Shah Alam is die hoofstad van Selangor, Maleisië en val binne die Petaling-distrik en 'n klein gedeelte van die naburige Klang-distrik. Dit is ongeveer 25 kilometer (16 myl) wes van die land se hoofstad, Kuala Lumpur geleë. Shah Alam vervang Kuala Lumpur as die hoofstad van die staat van Selangor in 1978 as gevolg van die inlywing van Kuala Lumpur in 'n Federale Gebied in 1974. Shah Alam was die eerste beplande stad in Maleisië ná onafhanklikheid van Brittanje in 1957. Die Toyota Corolla (E140) word hier vervaardig. Hierdie artikel is ’n saadjie. Voel vry om Wikipedia te help deur dit uit te brei.


Die rendier (Rangifer tarandus), in Noord-Amerika ook bekend as die kariboe, is ’n spesie Hertagtiges wat inheems is aan die arktiese, subarktiese, toendra- en bergstreke van Noord-Europa, Siberië en Noord-Amerika. Dit sluit bevolkings in wat op dieselfde plek bly en dié wat rondtrek. Die diere word soms ook takbokke genoem, hoewel laasgenoemde term eintlik na alle herte verwys. Hoewel hulle oor die algemeen wydverspreid en talryk is, is sommige subspesies skaars en minstens een het al uitgesterf. Rendiere wissel aansienlik in kleur en grootte. In die meeste bevolkings groei albei geslagte jaarliks nuwe gewei (takbokhorings), maar in ’n paar spesies het die ooie nie gewei nie. Die ramme se gewei is gewoonlik baie groot. Die jag en aanhou van rendiere (vir die vleis, vel, melk en vervoer) is belangrik vir sommige arktiese en subarktiese volke. In Lapland trek rendiere sleë, nes die vlieënde rendiere in stories oor Kersvader.


'n Skede is 'n omhulsel (stuk uitrusting) waarin die lem van 'n swaardagtige wapen (mes, dolk of swaard) of 'n byl gestoor word. Die skede beskerm die wapen en help dat die gebruiker homself nie onopsetlik daarmee beseer nie. Die skede word meestal van hout of leer gemaak. Dit kan op die rug of aan 'n riem/gordel aan die sy gedra word. Swaarde word tipies só op die heup in 'n skede gedra. 'n Skede vir pyle word 'n koker genoem, wat meestal op die rug gedra word. Figuurlik gesproke word die woord skede in sekere spreekwoorde gebruik. Onder andere: Die swaard uit die skede trek (die stryd aansê) Die swaard in die skede steek (die stryd staak) Die woord skede word ook soms in 'n biologiese konteks gebruik, meestal om die omkleding van sommige dele van plante en diere te beskryf. Wikimedia Commons het meer media in die kategorie Skede. Hierdie artikel is ’n saadjie. Voel vry om Wikipedia te help deur dit uit te brei.


Infanterie is 'n afdeling van 'n leër wat uit voetsoldate bestaan. Die soldate wat op perde gery en te voet geveg het, staan as die berede infanterie bekend. 'n Soldaat van die infanterie is 'n infanteris. Die infanterie is die ruggraat van enige weermag en die belangrikste tak van 'n leër. Infanteriste is histories opgelei om spiese, swaarde en skilde te gebruik. Moderne infanteriste word in 'n verskeidenheid van wapens opgelei, insluitend gewere, granate, vuurpyllanseerders, pistole, skerpskut- en masjiengewere. Dit is een van die gevaarlike werke in enige land se weermag. Infanterie verskil van kavallerie in die sin dat die infanterie op hul eie twee bene veg, sonder voertuie of diere om op te ry. Wikimedia Commons het meer media in die kategorie Infanterie. Hierdie artikel is ’n saadjie. Voel vry om Wikipedia te help deur dit uit te brei.


Die Bahrein Internasionale Renbaan (Arabies: حلبة البحرين الدولية) is 'n motorsportplek wat in 2004 geopen is en waar die jaarlikse Bahreinse Grand Prix plaasvind. Die 2004 Bahreinse Grand Prix was die eerste Formule Eenren wat in die Midde-Ooste plaasgevind het. Sedert 2006 het Australiese V8 Supermotors elke jaar hier gejaag, in 'n byeenkoms wat as die "Desert 400" bekend gestaan het. Die V8 Supermotors het egter nie vir die 2011 seisoen teruggekeer nie. 24-uur uithourenne en versnelrenne vind ook hier plaas. Die baan beskik oor 'n FIA Graad 1-lisensie. Soos alle nuwer bane (Maleisië, China en Turkye), is die baan in Sakhir ongeveer 30 km vanaf die poorte van Manama deur die Duitse argitek Hermann Tilke ontwerp. Die besondere uitdaging van Bahrein is dat die wedren in die woestyn plaasvind. Benewens die soms drukkende hitte, het die motors ook groot probleme met klein sand- en stofdeeltjies in die transmissie-, enjin- en koelinlaat, of op die remkussings, wat kan lei tot die faal van hierdie komponente. "24 hour Race of Bahrain 15–16 December 2006". bahraingp.com.bh. n.d. Besoek op 11 September 2009.


Aërodinamika, uit Griekse ἀήρ aer (lug) + δυναμική (dinamika), is 'n onderafdeling van vloeidinamika wat die beweging van lug, veral die interaksie met soliede voorwerpe soos 'n vliegtuig se vlerk, bestudeer. Die studie van gasse wat nie in beweging is nie word aërostatika genoem. Aërodinamika is die ontwerp van vliegtuie, d.w.s. die ondersoek van lugstrome langs die romp van 'n vliegtuig en die invloed daarvan op sekere dele van die vliegtuig, soos byvoorbeeld die romp, vlerke en stert. Die beginsel waarop vliegtuie vlieg, kan aërodinamies verklaar word, en die werkverrigting van 'n vliegtuig kan bereken word uit sekere aërodinamiese groothede en die vermoë van die motore. Wanneer 'n vliegtuig deur die lug beweeg, is daar 'n lug van voor af wat om die vlerk vloei. Aan die voorkant van die vlerk word hierdie lugstroom in twee dele verdeel. Een deel vloei oor die bokant en die ander deellangs die onderkant van die vlerk, en aan die agterkant van die vlerk kom hulle weer bymekaar. Die vlerk is so ontwerp dat die voorkant dik en rond is, terwyl dit geleidelik smaller na agter word.


'n Stroopwafel is 'n sagte plat koekie, wat bestaan uit twee ronde deegwafelhelftes, met ruitpatroon, waartussen soet stroop aangebring is. Die lekkerny is eerste in die Nederlandse stad Gouda gemaak. Dit is gewild in lande soos Suid-Afrika en Nederland. 'n Stroopwafel word gebak 'n Stomende pot vol stroop Stroopwafels wat in 'n winkel gekoop is Stroopwafels op 'n bord In: Duizend jaar Gouda: een stadgeschiedenis (Abels, P.H.A.M. et al.) uit 2002 word die volgende gesê: "Sommige van de toenmalige stroopwafelbakkerijen dateren al uit de negentiende eeuw. In die eeuw werd de Goudse stroopwafel 'geboren'. Hoewel er meer kandidaten zijn die met de eer willen strijken, is de meest waarschijnlijke uitvinder van de Goudse stroopwafel: Gerard Kamphuijsen geweest die zijn zaak al in 1810 opende." (nl) Goudse stroopwafels Geargiveer 3 November 2013 op Wayback Machine, Gouda-online.nl Wikimedia Commons het meer media in die kategorie Stroopwafel. Hierdie artikel is ’n saadjie. Voel vry om Wikipedia te help deur dit uit te brei.


Die Nepalese Wikipedia is die Nepalese uitgawe van Wikipedia, 'n gratis aanlynensiklopedie. Dit het tans ongeveer 32 000 artikels, en is die 96ste grootste Wikipedia. Hierdie artikel is ’n saadjie. Voel vry om Wikipedia te help deur dit uit te brei.


Lama (Tibettaans: བླ་མ་, "hoof" of "hoëpriester") is die titel van ’n onderwyser van die dharma in Tibettaanse Boeddhisme. Dit is soortgelyk aan die Sanskrit-term "ghoeroe". Die woord is histories gebruik vir hooggeagte spirituele meesters of kloosterhoofde. Vandag kan dit gebruik word as ’n eretitel vir ’n monnik, non of gevorderde beoefenaar van die godsdiens as ’n aanduiding van ’n vlak van geestelike vervulling en van die gesag om te onderrig, of dit kan deel van ’n titel wees, soos in die geval van die Dalai Lama of Panchen Lama, om ’n reeks gereïnkarneerde lamas aan te dui. Die term "lama" is vroeër in die Weste vir enige Tibettaanse monnik gebruik moontlik weens ’n verkeerde begrip van Tibettaanse Boeddhisme, waarna soms as "Lamaïsme" verwys is. Dié term word nou as neerhalend beskou. "Online Etymology Dictionary" (in Engels). Etymonline.com. Geargiveer vanaf die oorspronklike op 2 Julie 2017. Besoek op 17 Julie 2013. "lama" from Encyclopædia Britannica Lama:definition by About.com Marcotte, Amanda (14 Januarie 2000).


Die NG gemeente Benoni-Noord is die oudste gemeente van die Nederduitse Gereformeerde Kerk in die Oos-Randse stad Benoni nadat die moedergemeente by die gemeente Farrarmere ingelyf is. Onder die inspirerende leiding van ds. R.J.B. Feenstra het die 24-jarige moedergemeente Benoni daartoe oorgegaan om op 1 Desember 1938 die eerste gemeente af te stig. Die nuwe gemeente Benoni-Noord dateer sy geboorte dus uit die Voortrekker-Eeufeesjaar. Die nuwe gemeente is afgestig met 830 lidmate wat gewoon het in Northmead, Brentwood Park, Benoni Kleinplasies en Sesfontein. Aangesien daar geen samekomsplek vir die nuwe gemeente was nie het die moederkerk vir 'n jaar ten minste ook as samekomsplek vir die dogtergemeente gedien. Op 26 Julie 1939 is 'n aanvang gemaak met die bou van 'n eie kerk, en prop. A. de V. Visser is op 29 Julie 1939 as die eerste herder en leraar van die gemeente bevestig. Die kerkgebou wat onder die bekwame leiding van Geurt en Leendert Geers gebou is, is op Saterdag 23 Desember 1939 ingewy. Die nuwe kerk het £5 323 gekos. Met die inwyding is die feesrede deur ds.


Die NG gemeente Sundra is ’n gemeente van die Nederduitse Gereformeerde Kerk aan Mpumalanga se grens met Gauteng. Dit ressorteer onder die Sinode Hoëveld. Die gemeente is op 12 Junie 1948 van die gemeentes Delmas en Springs-Oos afgestig met 'n ledetal van ongeveer 500. Die gemeente het die plase Droëfontein, Welgedacht, Holfontein, Modderfontein, Rietkol, Katbosfontein, Sundale en Sundra omsluit. Die plase is almal onderverdeel, hetsy in kleinplase of in kleinhoewes. In 1951 skryf die gemeente se medewerker in Ons gemeentelike feesalbum: “Dit is 'n mooi en vrugbare omgewing, 16 km van Springs en aan die hoofweg en spoorweg na Witbank geleë, en bied 'n toevlug aan vir diegene wat die grond nog liefhet en die beperktheid van die stad wil ontvlug. Dit is dan ook 'n wisselende maar tegelyk ook 'n groeiende gemeenskap en gemeente.” Ongeveer drie maande ná sy afstigting kon die gemeente sy eerste leraar en leraarsvrou met gesin verwelkom. Op 17 September 1948 is ds. G.D. Wessels bevestig. Van die grond af moes gebou word.


Die Abhidhamma-pitaka (vertaal as "filosofie", "sielkunde" of "metafisika") is ’n Boeddhistiese geskrif en een van die drie dele van die Pali-kanon. Dit is ’n gedetailleerde skolastiese herbewerking van materiaal wat in die Suttas verskyn, volgens skematiese klassifikasies. Dit bevat veral opsommings en genommerde lyste. Die Pali-kanon bestaan uit drie algemene kategorieë, wat piṭaka (van die Pali-woord vir "mandjie") genoem word. As gevolg hiervan is die kanon tradisioneel bekend as die Tipiṭaka ("Drie Mandjies"). Die ander twee mandjies is die Vinaya- en Sutta-pitaka.


Die Lancia Delta is 'n klein gesinsmotor deur Lancia in drie geslagte vervaardig, vanaf 1972 tot 1984. Dit is oorspronklik ontwerp om die Prisma te ondersteun en later te vervang. Die eerste geslag is tussen 1979 en 1994 vervaardig, die tweede geslag vanaf 1993 tot 1999, en die derde geslag vanaf 2008 tot 2014. Die eerste Delta (Tipe 831) was 'n 5-deurmotorontwerp deur Giorgetto Giugiaro en is in 1979 vrygestel. Van 1980 tot 1982 is dit ook in Swede deur Saab Automobile as die Saab-Lancia 600 verkoop. Die Delta het die "Europese Motor van die Jaar"-toekenning in 1980 gewen. Die opvolger van die oorspronklike Delta, die "Nuova Delta" (Tipe 836), na verwys as die Lancia δ, is bekendgestel in 1993 en vervaardig tot en met 1999. Dit is in die "Turynse Ontwerp- en Ingenieursateljee" ontwerp deur Ercole Spada. Dit is gebaseer op die platform van die Fiat Tipo. Lancia het die herlewing van die Deltanaam in September 2006 geloods, en aangedui dat die nuwe motors gebaseer sal word op die Fiat C platform.


Die Bertone Kayak is 'n konsepmotor ontwerp deur Bertone gebaseer op die Lancia K, en bekendgestel op die 1995 Geneefse Internasionale Motorskou. Hierdie artikel is ’n saadjie. Voel vry om Wikipedia te help deur dit uit te brei.


Generaal De Wet is 'n 76% Blanke voorstad van die stad Bloemfontein in Suid-Afrika. Subplek Generaal De Wet tydens die 2011-sensus


Muyexe is 'n nedersetting buite Giyani in die ooste van die Limpopoprovinsie, Suid-Afrika. Dit val onder die beheer van die Groter Giyani Plaaslike Munisipaliteit wat onder die Mopani-distriksmunisipaliteit ressorteer. Lys van dorpe in Suid-Afrika "Hoofplek Muyexe". Sensus 2011.


Die NG gemeente Machadodorp was die naam van ’n gemeente in die Nederduitse Gereformeerde Kerk se Oostelike Sinode wat verander is na Macho-Boven nadat die gemeente Waterval-Boven (gestig in 1936) daarby ingelyf is. Die gemeente Machadodorp is op 13 November 1912 deur die Ringskommissie van die Ring van Lydenburg gestig. Die eerste kerkraadsvergadering is op 2 Desember 1912 gehou en het uit vyf ouderlinge en 10 diakens bestaan. Op 2 Desember is ds. A.G. Driessen van Barberton met 'n volstrekte meerderheid beroep. Groot was die blydskap toe die gemeente op 12 Februarie 1913 'n eie leraar kon verwelkom. Die gemeente was arm en het geen geld gehad nie. Op 16 Mei 1916 het ds. Driessen demissie ontvang en het hy uit die gemeente vertrek. Die volgende leraar was ds. G.C. van Rooyen (1915–'24). Gedurende die dienstyd van ds. Van Rooyen is die eerste motorkar vir gemeentelike werk aangekoop. Onder datum Januarie 1921 kom die volgende in die notule van 'n kerkraadsvergadering voor: “Die kommissie vir die aankoop van die motor gee verslag dat die motor ontvang is teen 'n prys van £427 7s. 1d.


Die sensuurwet onder Apartheid verwys na die Wet op Publikasies en Vermaaklikhede wat sedert 1963 deur die parlement aanvaar is om binnelandse publikasies aan sensuur te onderwerp. Die bepaling van hierdie wet kon 'n publikasie ongewens verklaar indien die werk, of deel daarvan, onbetaamlik, onwelvoeglik, aanstootlik of skadelik vir die openbare sedes en/of godslasterlik sou wees en dit enige bevolkingsdeel van die Republiek van Suid-Afrika belaglik of veragtelik sou maak. Beheer oor publikasies is voor die eerste wetgewing van 1963 deur die Volksraad toegepas deur verskeie koloniale of provinsiale wette, doeanewette en die Sensuurwet van 1931. Van die Apartheid-Sensuurwetgewing toon wel duidelike ooreenkomste met dié tydens die Tweede Wêreldoorlog, toe Suid-Afrika deel van die Britse Ryk was. Tydens die Tweede Wêreldoorlog is onder meer 'n paar Afrikaanse boeke verbied, kragtens ’n regulasie dat boeke wat aan enige deel van die gemeenskap aanstoot mag gee, nie aangekoop mag word nie. Die verhouding tussen die Afrikaans- en Engelssprekendes was op daardie stadium swak - want daar was veral spanning tussen Republikeinsgesindes (wat onafhanklikheid nastreef) en Rojaliste (wat vir die Britse Ryk veg).


Njesuthi is een van die hoogste pieke in die Drakensberg wat op die grens tussen Lesotho en Suid-Afrika geleë is. Dit is 3 408 meter hoog. Ongeveer 1,5 km verder, ook langs die grens, lê die hoër Mafadipiek wat 3,450 meter hoog is. Lys van bergpieke in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Kagyu of Kagyü is een van die vyf hoofskole van Tibettaanse Boeddhisme. Die ander vier is Gelug, Nyingma, Sakya en Jonang. Vanweë die Kagyu-tradisie se sterk klem op ghoeroe-verering en -joga, asook die persoonlike oordrag van esoteriese instruksies van meester aan dissipel, het die vroeë Kagyu-tradisie gou gelei tot ’n groot getal onafhanklike subskole of subsektes wat sentreer om individuele charismatiese Kagyu-onderwysers en hul opvolgingslyne. Hierdie lyne is oorerflik. Hierdie artikel is ’n saadjie. Voel vry om Wikipedia te help deur dit uit te brei.


Hierdie artikel handel oor die etniese groep. Vir die taal, sien Javaans. Die Javane (Ngoko Javaans: ꦮꦺꦴꦁꦗꦮ, Krama Javaans: ꦠꦶꦪꦁꦗꦮꦶ, Ngoko Gêdrìk: wòng Jåwå, Krama Gêdrìk: tiyang Jawi, Indonesies: suku Jawa) is 'n etniese groep inheems aan die Indonesiese eiland Java, wat Javaans as moedertaal praat. Met sowat 100 miljoen mense (soos op 2011) vorm hulle die grootste etniese groep in Indonesië. Hulle leef hoofsaaklik in die sentrale en oostelike dele van die eiland, maar in die volksmond word die hele bevolking van die eiland Java valslik Javane genoem. As gevolg van die Transmigrasi is daar ook 'n beduidende aantal mense van Javaanse afkoms in die meeste provinsies van Indonesië, Maleisië, Singapoer, Suriname, Suid-Afrika en Nederland. Die Javaanse etniese groep het baie ondergroepe, soos die Mataram, Cirebonese, Osing, Tenggerese, Boyanese, Samin, Naganese, Banyumasan, ens. Hulle is verwant aan ander Indonesiese etniese groepe soos die Maleiers, Soendanese, Madurese, Tionghoa, Balinese en Indiërs. Die meerderheid van die Javane identifiseer hulself as Moslems en 'n minderheid identifiseer hulself as Christene of Hindoes.


Die swartvin-klipkabeljou (Cephalopholis nigripinnis) is vis wat wydverspreid voorkom in die Stille Oseaan en slegs in sekere dele van die Indiese Oseaan voorkom. Dit kom aan die ooskus van Afrika voor suidwaarts tot by die noorde van KwaZulu-Natal. In Engels staan die vis bekend as die Duskyfin rockcod. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Reef fishes & corals – East coast of Southern Africa. Dennis King. Struik Nature. 1996 ISBN 978-1-86825-981-6 The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3 Craig, M.T. 2008. Cephalopholis nigripinnis. In: IUBN 2013. IUBN-rooilys. Weergawe 2013.1. Afgelaai op 09 September 2013. Wikimedia Commons het meer media in die kategorie Swartvin-klipkabeljou. Wikispecies het meer inligting verwant aan Swartvin-klipkabeljou


Paul Karl Feyerabend (Wene, 13 Januarie 1924 – Genolier (Switserland), 11 Februarie 1994) was 'n Oostenrykse gebore wetenskapsfilosoof, wat later in Engeland, die Verenigde State, Nieu-Seeland, Switserland en Italië woon. Onder sy belangrikste werke tel Against Method (gepubliseer in 1975), Science in a Free Society (gepubliseer in 1978) en Farewell to Reason ('n versameling artikels, uitgegee in 1987). Feyerabend het beroemd geword vanweë sy anargistiese visie van die wetenskap en sy ontkenning van die bestaan van universele metodologiese reëls. Hy is 'n invloedryke figuur in die filosofie van die wetenskap en ook van die sosiologie van wetenskaplike kennis. In Against Method ontwikkel Feyerabend 'n teorie van wetenskaplike metodologie wat in kontras staan teen alle pogings van die wetenskapsfilosowe soos Karl Popper, Imre Lakatos en die logiese-positiviste om 'n universele wetenskaplike metode te karaktiseer. Aan die hand van Galileo beweer Feyerabend dat wetenskaplike vooruitgang soms slegs kan plaasvind omdat wetenskaplikes alle wette breek. Galileo glo in teorieë wat weerlê was, hy gebruik die induksie metode halfhartig en gebruik meer propaganda as rasionele argumentering.


Montana Park is 'n woonbuurt van Pretoria in Gauteng, Suid-Afrika. Dit is ongeveer 18 km noordoos van die stadskern van Pretoria geleë. Dit is 'n hoofsaaklik Afrikaanssprekende voorstad vir vele jong blanke inwoners. "Subplek Montana Park". Sensus 2011. Hierdie artikel omtrent 'n plek in Pretoria en omgewing is slegs ’n saadjie. Jy kan Wikipedia help deur dit uit te brei.


Hierdie artikel handel oor die etniese groep. Vir die taal, sien Singalees. Die Singalese (Singalees: සිංහල ජාතිය Sinhala Jathiya) is 'n Indo-Ariese etniese groep inheems aan Sri Lanka wat Singalees as moedertaal praat. Hulle vorm die grootste bevolkingsgroep in die suidelike en westelike provinsies van Sri Lanka. Singalese vorm byna 75% van Sri Lanka se bevolking, die ander 25% is Tamils in die noordelike en oostelike provinsies. Singalese is oorwegend aanhangers van Theravada-Boeddhisme met 'n klein minderheid van Rooms-Katolieke, veral langs die kusgebiede. Die Boeddhisme in Sri Lanka is sterk beïnvloed deur Hindoeïsme, nie net weens Sri Lanka se ligging naby Indië se suidkus nie, maar ook omdat die Singalese tot die 3de eeu v.C. self Hindoes was. Die samelewing is gekenmerk deur 'n kastestelsel soortgelyk aan die Indiese s'n. Sedert Sri Lanka se onafhanklikheid van die Britse Ryk in 1948 is die binnelandse beleid oorskadu deur die konflik met die Tamils wat vir hul eie onafhanklikheid geveg het. Dit het in 1983 tot die uitbreek van die Sri Lankaanse Burgeroorlog gelei, wat tussen die Sri Lankaanse regering en die Tamilse tiers geveg is.


Quanita Adams is 'n Suid-Afrikaanse aktrise wat in verskeie verhoog-, rolprent- en TV-produksies opgetree het. Sy het aan die Universiteit van Kaapstad studeer, waar sy haar honneursgraad in drama in 2002 verwerf het. Adams het rolle in films soos Forgiveness (saam met Arnold Vosloo), Cape of Good Hope en Skeem vertolk. Van haar noemenswaardige teaterwerk sluit in Truth in Translation en At Her Feet. Sy het ook in TV-reekse soos Binnelanders, Orion, Erfsondes en Villa Rosa gespeel. 2003 – Fleur du Cap-prys vir die beste spel in 'n revue vir For Colored Girls… (saam met Amrain Ismail-Essop, Jacqui Pickering, Roshina Ratnam en Warona Seane) 2004 – Fleur du Cap-prys vir beste aktrise vir Valley Song en At Her Feet 2006 – SAFTA-toekenning vir Beste aktrise – Film 2008, 2009 – Fleur du Cap-prys vir beste byspeler vir Cissie 2013 – Fleur du Cap-prys vir haar hoofrol in Boesman en Lena (saam met Elton Landrew; deur Athol Fugard en onder regie van Iames Ngcobo).


Austin–Bergstrom Internasionale Lughawe of ABIA (IATA:AUS, ICAO:KAUS, FAALID:AUS, vorheen BSM) is 'n internasionale lughawe geleë in Austin, die hoofstad van Texas, in die Verenigde State, en bedien die groter Austin metropolitaanse gebied, die 34 grootste metropolitaanse gebied in die Verenigde State. Geleë ongeveer agt kilometer suidoos van die middestad van Austin, dit dek 1717 hektaar en het twee aanloopbane en drie helikopterlandingsplekke. Dit is op dieselfde terrein van wat voorheen die Bergstrom Lugmagbasis was. Die lughawe en lugmagbasis is vernoem na Kaptein John Augustus Earl Bergstrom, 'n beampte wat in die 19 Bombardement Groep gedien het. Die lughawe vervang Robert Mueller Munisipale Lughawe as die belangrikste lughawe in Austin. 'n Totaal van 10.718.854 passasiers het deur Austin–Bergstrom Internasionale Lughawe in 2014 gereis. Die lughawe is nou die 34 besigste lughawe vir totale passasiers in die Verenigde State. Die jaarlikse passasierstal het in 2013 met 7% toegeneem, na 700.896 passasiers, vanaf die vorige rekord in 2013. Austin–Bergstrom Internasionale Lughawe is geleë op die ou terrein van Bergstrom Lugmagbasis. Austin-Bergstrom vervang Robert Mueller Munisipale Lughawe, die nuwe lughawe het op 23 Mei 1999 vir die publiek geopen.


Die Gereformeerde Kerk Pretoria-Annlin is ’n gemeente van die Gereformeerde Kerke in Suid-Afrika (GKSA), geleë in die noorde van Pretoria. Die gemeente se bedieningsgebied lê hoofsaaklik noord van die Magaliesbergreeks met die Apiesrivier as westelike grens. Die oostelike grens val saam met die oostelike grens van die voorstad Wonderboom, maar dan word ook voorstede verder noord soos Sinoville en Doornpoort ingesluit. Daar is ook ’n groot aantal mense wat buite hierdie gebied woon en wat uit vrye wil lidmate van die gemeente wil wees. In 1958 was daar maar enkele Gereformeerde lidmate woonagtig noord van die Magaliesberg en oos van die Apiesrivier. Hierdie lidmate het destyds binne ’n wyk van die Gereformeerde Kerk Eloffsdal-Wonderboom Suid geval. Die ontwikkeling van die gebied noord van die Magaliesberg het egter so vinnig plaasgevind dat die Pretoria-Annlin gemeente in 1965 as onafhanklike gemeente van die gemeente Eloffsdal-Wonderboom Suid kon afstig. Die enigste ander Gereformeerde kerke, noord van die Magaliesberg  was op daardie stadium Pretoria-Noord en Wonderboompoort. Beide hierdie gemeentes was egter wes van die Apiesrivier geleë.


Johann Christian Fabricius (7 Januarie 1745 – 3 Maart 1808) was 'n Deense entomoloog bekend vir sy uitgebreide taksonomiese navorsing wat gebaseer is op die struktuur van spesifieke insek monddele, eerder as op hulle vlerke. Hy bevorder ook teoretiese stellings wat progressief vir sy tyd was, veral sy siening dat nuwe spesies en variëteite deur verbastering en deur die invloed van die omgewing op die anatomiese struktuur en funksies kan ontstaan. "Encyclopaedia Britannica: Johann Christian Fabricius" (in Engels). Geargiveer vanaf die oorspronklike op 19 April 2020. Besoek op 24 April 2016. "Allgemeine Deutsche Biographie, Bd.: 6, Elben – Fickler, Leipzig, 1877, Fabricius, Johann Christian" (in Duits). Geargiveer vanaf die oorspronklike op 19 April 2020. Besoek op 25 April 2016. Wikimedia Commons het meer media in die kategorie Johann Christian Fabricius. Hierdie artikel is ’n saadjie. Voel vry om Wikipedia te help deur dit uit te brei.


Die Indiana pi-wetsontwerp (Engels: Indiana Pi Bill) is 'n naam wat aan wetsontwerp 246 van die 1897-sitting van Indiana se Algemene Vergadering gegee is. Die pi-wetsontwerp het berug geword vanweë die poging om 'n wiskundige waarheid deur middel van 'n wet te probeer vaslê. Die wetsontwerp is nooit goedgekeur nie, danksy professor C. A. Waldo van die Purdue Universiteit wat toevallig op die stemdag in die raadsaal teenwoordig was. Die voorgestelde wet het nie direk die waarde van pi probeer voorskryf nie, maar het eerder oor die antieke meetkundeprobleem van die kwadratuur van 'n sirkel gehandel. Die kwadratuur van 'n sirkel behels die taak om 'n vierkant te teken wat presies dieselfde oppervlak as 'n gegewe sirkel het, deur slegs van 'n passer en 'n liniaal gebruik te maak. Menigte wiskundiges het al sedert die Griekse tyd gedink dat hierdie taak onmoontlik is, en in 1882 het Ferdinand von Lindemann inderdaad bewys dat dit die geval is. Dit het egter nie die dokter en amateurwiskundige Edward J. Goodwin daarvan weerhou om in 1894 met 'n nuwe "bewys" vorendag te kom, en om sy sogenaamde bewys deur middel van 'n wet te probeer vaslê nie.


Hierdie artikel handel oor die etniese groep. Vir die taal, sien Armeens. Die Armene of Armeniërs (Armeens: հայեր, hayer [hɑˈjɛɾ]) is 'n nasie en etniese groep inheems aan Armenië en die omstrede Republiek van Nagorno-Karabach wat Armeens, 'n Indo-Europese taal, as moedertaal praat. Hulle vorm naas die Azerbeidjanners die tweede grootste inheemse etniese groep in die Kaukasus-streek en die titulêre nasie van Armenië, waar hulle sowat 98% van dié land se bevolking uitmaak. Die meeste Armene is aanhangers van die Armeens-Apostoliese Kerk, die wêreld se oudste nasionale kerk. Die Christendom het kort ná Jesus Christus se dood Armenië bereik as gevolg van die twee apostels Thaddeüs en Bartolomeüs se suksesvolle pogings. In die 4de eeu het die Koninkryk van Armenië die eerste land geword wat die Christendom as 'n staatsgodsdiens aanvaar het, nog voor die destydse Romeinse Ryk. As gevolg van die Armeense volksmoord (1915–1916) in die Ottomaanse Ryk tydens die Eerste Wêreldoorlog het 'n groot Armeense diaspora in Westerse lande en die destydse Russiese Ryk gevestig.


Bomkalorimetrie is 'n metode om die verbrandingswarmte van 'n chemiese stof te meet. Die apparaat bestaan uit 'n silinder van staal met 'n deksel dat daarop geskroef kan word. Die silinder (die bom) kan gevul word met suiwere suurstof, gewoonlik met 'n druk van 25 Atm. Deur die deksel steek twee elektrode. In een daarvan is 'n bakkie bevestig met daarin 'n geperste tablet van die chemiese stof. Gewoonlik weeg die 1-1.6 gram. Die elektrodes word verbind deur 'n dun ysterdraadjie wat met 'n skerp punt op die tablet rus. 'n Elektriese stroom word deur die draadjie gevoer wat roodgloeiend word en die verbranding ontsteek. Die stof verbrand in 'n ontploffing en die verbrandingswarmte word vrygestel. Die bom bevind hom in 'n waterbad met gewoonlik presies twee liter gedemineraliseerde water. Die temperatuur van die water word dopgehou deur 'n termokoppel wat met 'n rekenaar verbind is. Die verskil in temperatuur ΔT voor en ná die ontploffing is 'n maat vir die verbrandingsenergie van die chemiese reaksie. By die meting word die volume van die bom konstant gehou en wat gemeet word is ΔrU die verandering in die interne energie van die reaksie.


Die Gereformeerde kerk Dendron is die negende oudste van die 25 gemeentes in die GKSA se Klassis Limpopo en einde 2015, toe hier 78 belydende en 25 dooplidmate as, die sesde kleinste. Die pleknaam Dendron beteken "boom" in Grieks. Dié gemeente is op 6 Junie 1959 afgestig van die Gereformeerde kerk Pietersburg. In 1960 het die belydende lidmate 47 getel en die dooplidmate 33. Aan die begin is net 11 eredienste per jaar gehou en wel in die plaaslike skoolsaal en later ook in die kerksaal van die NG gemeente Dendron, wat in 1946 gestig is en in 2014 99 belydende lidmate en 31 dooplidmate gehad het. Die plaaslike gemeente van die Nederduitsch Hervormde Kerk was op Vivo gesetel, wat Dendron ingesluit het. In 2012 het dié gemeente nog 96 belydende en 14 dooplidmate gehad, maar ’n jaar of wat later het dit die kerkverband verlaat. Ds. Frans Lion Cachet (later professor in teologie) was aan die begin die predikant wat verantwoordelikheid vir Dendron se Gereformeerdes aanvaar het. Op Vivo is ook twee jaar lank ’n erediens gehou in ’n kerkgebou wat al drie die Afrikaanse susterkerke saam besit het.


Tariq Ramadan (Arabies: طارق رمضان; gebore 26 Augustus 1962) is 'n Switserse filosoof, Islamitiese skolier en een van die bekendste Europese Moslems. Hy is van Egiptiese afkoms. Hy is die professor van Kontemporêre Islamitiese Studies in die Fakulteit van Oosterse Studies aan die Universiteit van Oxford. Wikimedia Commons het meer media in die kategorie Tariq Ramadan. Hierdie artikel is ’n saadjie. Voel vry om Wikipedia te help deur dit uit te brei.


Dirk Mostert (*29 September 1897, Middelburg –† 11 Junie 1982, Pretoria) was 'n Suid-Afrikaanse skrywer. As skrywer debuteer hy aanvanklik as digter, maar verwerf veral bekendheid vir sy humoristiese verhale oor 'Oom Bart'. Gedurende sy loopbaan publiseer hy verskeie kortverhale, romans, en nie-fiksie wat bydrae tot die Afrikaner kultuur skatkis. Hy lewer ook vertaalwerk. Dirk Johannes Jacobus Mostert is op 29 September 1897 op Middelburg in die Transvaal geboreas die seun van Adriaan Francois Mostert en Elizabeth Johanna du Preez. Hy beland in die Kanonkop-konsentrasiekamp in die Middelburg-distrik tydens die Anglo-Boereoorlog, waar hy 21 maande van April 1901 tot Desember 1902 vertoef. Sy skoolopleiding begin hy in 'n plaasskooltjie vir vier jaar waarna hy vir twee jaar na Bethal gaan en in 1917 aan die destydse De Villiers Graaff-Instituut op Villiersdorp matrikuleer. In standerd vyf slaag hy reeds die Laer Taalbondeksamen in die eerste klas. Op skool is hy  die ampsdraer van die debatsvereniging en die C.S.V. (Christen Studentevereniging). Na skool studeer hy verder in die letterkunde en ekonomie aan die Grey Universiteitskollege in Bloemfontein, waar D.F. Malherbe en A. Francken van sy dosente is.


Kromdraai is 'n nedersetting in Sekhukhune-distriksmunisipaliteit in die Limpopoprovinsie van Suid-Afrika. Lys van dorpe in Suid-Afrika "Hoofplek Kromdraai". Sensus 2011.


Anerley is 'n oord en dorpie aan die Indiese Oseaankus in KwaZulu-Natal, Suid-Afrika. Die N2 nasionale pad gaan naby die dorpie verby met Durban 111 km noordoos en Port Shepstone 10 km suidwes van Annerly. Lys van dorpe in Suid-Afrika "Subplek Anerley". Sensus 2011. Op Pad in Suid-Afrika. B.P.J. Erasmus. 1995. ISBN 1-86842-026-4


Die Rooiadder (Bitis rubida) is 'n adder wat van die Sederberg tot die Roggeveldberge en Kromberg voorkom in die Wes-Kaap. In Engels staan die slang bekend as die Red Adder. Hierdie slang is eers in 1997 beskryf. Die slang word 25 tot 30 cm lank met 'n maksimum van 42 cm. Dit is effekleurig rooi of rooibruin en daar is gepaarde vlekke op die rug. Dit skuil onder klippe en struike en kan soms soggens in die son bak. Die slang vreet akkedisse, geitjies, skinke en knaagdiertjies. Die wyfie kan tot 10 kleitjies voortbring in die somer. Daar is nog geen aanmelding dat mense gebyt is nie. Alfabetiese lys van slange Watter Slang is dit? Johan Marais. Struik Uitgewers. 2008. ISBN 978 1 77007 732 4 McDiarmid RW, Campbell JA, Touré T. 1999. Snake Species of the World: A Taxonomic and Geographic Reference, Volume 1. Washington, District of Columbia: Herpetologists' League. 511 pp. ISBN 1-893777-00-6 (series). ISBN 1-893777-01-4 (volume).


Raja Ravi Varma Koil Thampuran (29 April 1848 – 2 Oktober 1906) was 'n beroemde Indiese skilder. Hy het belangrike bydraes tot die geskiedenis en ontwikkeling van nuwe vorme van Indiese kuns gelewer. Hy het 'n manier ontwikkel waarop dit moontlik was om Europese kunstegnieke te gebruik om tradisionele Indiese tonele uit te beeld. Hierdie artikel is ’n saadjie. Voel vry om Wikipedia te help deur dit uit te brei.


Die 55ste jaarlikse Cannes-rolprentfees is van 15-26 Mei 2002 gehou. Die Amerikaanse regisseur David Lynch was die voorsitter van die jurie. Die Franse aktrise Virginie Ledoyen het die opening- en die afsluitingseremonie aangebied. Altesaam 55 rolprente en kortfilms is vir mededinging gekies. Die Pools-Frans-Duits-Britse rolprent The Pianist, met Roman Polanski as regisseur, het die Palme d'Or gewen. Die fees is geopen met Woody Allen se Hollywood Ending en afgesluit met And Now... Ladies and Gentlemen van Claude Lelouch. "Ledoyen to reign again". Variety (in Engels). Geargiveer vanaf die oorspronklike op 1 Julie 2018. Besoek op 14 Desember 2013. "Cannes Film Festival Winners Announced" (in Engels). Geargiveer vanaf die oorspronklike op 15 Februarie 2015. Besoek op 12 November 2013. "Festivals: 2002 Cannes Film Festival Special Screenings Lineup" (in Engels). Geargiveer vanaf die oorspronklike op 4 Maart 2016. Besoek op 12 November 2013. "Hollywood Ending gets its international fest premiere before Cannes at San Francisco". Besoek op 2013-11-12. "Lelouch 'Ladies' to end Cannes". Variety (in Engels). Geargiveer vanaf die oorspronklike op 15 November 2019.


Die 51ste jaarlikse Cannes-rolprentfees is van 13-24 Mei 1998 gehou. Die Amerikaanse regisseur Martin Scorsese was die voorsitter van die jurie en die Franse aktrise Isabelle Huppert het die opening- en die afsluitingseremonie aangebied. Altesaam 63 rolprente en kortfilms is vir mededinging gekies. Die Griekse rolprent Mia aioniotita kai mia mera, met Theo Angelopoulos as regisseur, het die Palme d'Or gewen. Die fees is geopen met Mike Nichols se Primary Colors en afgesluit met Godzilla van Roland Emmerich. "Cannes '98:What's In The Cannes". Geargiveer vanaf die oorspronklike op 7 September 2013. Besoek op 10 Desember 2013. "Cannes 1998 – The Festival Films". Geargiveer vanaf die oorspronklike op 7 September 2013. Besoek op 10 Desember 2013. Dupont, Joan (13 Mei 1998). "A More Festive Look to the 1998 Cannes Festival". The New York Times (in Engels). Geargiveer vanaf die oorspronklike op 11 April 2016. Besoek op 10 Desember 2013. "Awards 1998 : All Awards" (in Engels). Geargiveer vanaf die oorspronklike op 6 Mei 2016. Besoek op 10 Desember 2013. "Cannes 1998: News (2)".


Andries Bruwer (24 Februarie 1896 – 17 September 1983) is die eerste voorsitter van die Suid-Afrikaanse Raad van Handel en Nywerheid wat ’n groot rol speel met die oprigting van Yskor. Later is hy voorsitter van die Nywerheidsbeheerraad en die Randse Waterraad. Hy skryf verskeie dramas asook boeke oor die ekonomie. Andries Johannes Bruwer is op 24 Februarie 1896 gebore en word groot op die familieplaas Mymering naby Ladismith in die Karoo. Hy word een van die eerste ekonome in Suid-Afrika en behaal ’n B.A.-graad aan die Universiteit van Kaapstad, waarna hy na die Verenigde State van Amerika gaan vir verdere studie. Hier behaal hy ’n M.A.-graad aan die Harvard-universiteit en in 1923 ’n Ph.D.-graad aan die Universiteit van Pennsilvanië met ’n proefskrif oor tariefwetgewing, “Protection in South Africa”, wat in 1923 gepubliseer is. Hierdie boek word in 1924 as die grondslag gebruik vir wetgewing om Suid-Afrika se jong nywerhede te beskerm. Die wetgewing het voorkom dat grondstowwe van Suid-Afrika na Brittanje uitgevoer, daar verwerk en aan Suid-Afrika terugverkoop word, wat op uitbuiting van die jong nywerhede sou neerkom en ongeregverdigde tariefvoordele aan Brittanje besorg.


Fransi Phillips (gebore 12 Augustus 1958 in Lichtenburg) is ’n Afrikaanse skrywer en digter. Sy publiseer in 'n wye verskeidenheid genres; ondermeer: Digkuns, drama en prosa (sprokies vir volwassenes, kortverhale, romans en jeuglektuur.) Fransi du Preez is op 12 Augustus 1958 op ’n plaas naby Lichtenburg in die Wes-Transvaal gebore. Hier ondergaan sy haar laerskoolopleiding. Toe sy vyf jaar oud is, word tweelingsussies van haar dood gebore, wat ’n groot invloed op haar latere skryfwerk het. Op veertienjarige ouderdom verhuis die gesin na Pretoria en sy matrikuleer aan die Afrikaanse Hoër Meisieskool in Pretoria. Aan die Universiteit van Pretoria behaal sy dan ’n B.A.-graad, ’n B.A. Honneurs-graad in Kunsgeskiedenis en ook ’n B.A. Honneurs-graad in Filosofie, laasgenoemde met lof. Sy trou met Charles Phillips, wat sy op universiteit ontmoet. Hy illustreer sommige van haar boeke. Hulle het ’n dogter, Nina, wat in 1989 gebore word en wat sy later na haar egskeiding as alleenma grootmaak. Sy doen kunskritiek op ’n vryskutbasis vir Pretoria News en Beeld en werk ook ’n rukkie by die Stadsbiblioteek.


Juno is 'n swart nedersetting 57 km noordwes van Polokwane, in die Limpopoprovinsie van Suid-Afrika. Die plekkie is vernoem na Juno, die Romeinse godin van die huwelik en kindergeboorte. Lys van dorpe in Suid-Afrika "Hoofplek Juno". Sensus 2011. Wikiwoordeboek het 'n inskrywing vir Juno. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.